2019ko urtarrilaren 22a, asteartea | Ordua Euskal Herrian 22:26:49\nGose ::Disko gorria\nArrasateko hirukoteak bazterrak zeharo astindu zituen sortu zenean eta berez ez da apenas aldatu; gu gara ohitu garenak. Trikiak eta Inesen ahots goxoak batez ere protagonismoa duten kantu irekiak dira, oinarri elektronikoekin eta gitarra –tarteka– gogorrekin borobildu edo zikindutakoak. Badira pasarte oso goxoak, baina hitzek pozoia daramate barruan, kritika eta ironia garratz zein errealista, hain zuzen ere. Rimmel kanta aukeratu dute singletzat, baina gehiago ere badaude aukeran; horra hor Error 404 adibidez. Hala ere, inongo aurreiritzirik gabe ukitu, sonoritate eta tendentzia asko sartzeko gai dira: hala nola, giro balkanikoak, arabeak, folka, elektronika zoroa, bossa eta gitarra oso rockeroak, besteak beste; eta bide batez, ahal bada tradizioa apurtu. Espezie berezia dira gure paisaia honetan.\nEuskal Herrira ekarri duten technoa gazteria despistatzeko da, 80ko hamarkadako heroina bezala\nHirugarren diskoa klabea ei da, eta zuenak ñabardura eta kantu borobilenak ditu…\nEgun hirugarren diskoa 80ko hamarkadako lehenaren parekoa da. Lehen, maketarekin egiten zen errodaje guztia. Disko zaila da, ordurako taldeak asko jotzen duelako. Gu estudiora kanta gabe sartu ginen, baina elkar ezagutzen dugu eta guztia jarraian irten zen.\nDiskoetxeekin lan egin ostean, autoekoizpenaren alde egin duzue. Gustura? Autoekoizpena helburua edo bidea da?\nLehenik eta behin diskoetxeengana jo genuen, baina beraien arazoak bakarrik ikusten dituzte. Konturatu ginen ez duela inork taldearen alde guk baino gehiago egingo. Eta Kap-en laguntza ezinbestekoa da. Autoekoizpena bidea da. Gaur egun diskoa kaleratzea zuzenean jotzeko promozioa da, taldeak egiten duen inbertsioa.\nAurten gorriak zerekin ezkontzen du?\nOstia txarrarekin, odolarekin eta sexuarekin. Nahi genuke jende askoren pentsaerarekin ere ezkontzea, baina hainbeste hipoteka, auto eta beste, inork ez du gorrian pentsatzen; bankuak dira polizia onena.\nZer ekarri zenuten Kurdistandik?\nHizkuntza gabe musika gai dela konexioa sortzeko. Eta Kurdistanek eta Euskal Herriak asko dutela komunean, uste baino gehiago. Adibidez, izan ginen hiriko alkatea espetxean izan da, eta gure herrikoa ere bai. Orain 40 urteko Euskal Herrian bezala, folklorea zen errebeldeena. Itzuliko gara.\n“Bakearen zakua, zakuaren bakua”. Askok ez dute arazo politikoa konpondu nahi…\nBakearen zakua baino ostien zakua da Euskal Herria. Negozio bat da eta konpontzen saiatzen dena espetxera doa. Eta teleberrirako albisterik ez badago, norbait atxilotuko dute.\nTechnoa dagoen punkyena dela esan duzue askotan…\nBai, baina atzerrian egiten dena, mezuarekin, eta “egizu zure kontu” filosofiarekin. Hona ekarri dutena gazteria despistatzeko da, 80ko hamarkadan heroinarekin egiten zuten bezala.\n2017ko udaberrian hegaztien gripearen kontrako kanpainan Frantziako gobernuak milaka ahate hiltzeko agindua eman zuenean, Ipar Euskal Herriko lau baserrik ELB sindikatuaren laguntzarekin aurre egin zioten eta herritar askoren mobilizazioari esker kriaxera arrazako hegaztiok salbatu ziren. ELBk nozitu du, ordea, zigorra: abenduan Paueko auzitegiak kondenatu zuen 5.000 euroko isuna gehi 2.071 euroko kalte ordainak pagatzera. Lau etxaldeen jabeek elkartasun deia egin dute.\n2019-01-22 | Axier Lopez\nNola da posible, baina? Bolo-bolo dabil galdera, Andaluziako parlamentura VOX sartu zenetik 400.000 lagunen babesarekin. Hasieran, freaky-tzat hartutakoa, orain kezka orokorra omen: Amurrioko PPko zinegotzi eta parlamentari ohi batek sortutako alderdia.\nOstiralean banatuko ditugu 30. Argia Sariak\nOstiral arratsaldean banatuko dira Argia Sariak Usurbilgo Atxega jatetxean. Edizio berezia izango da aurtengoa, 100 urte bete baititu ARGIA aldizkariak.\n2019-01-22 | Ane Zabala\nSan Frantziskon bueltaka, Bilbon edo Kalifornian\nSegurtasunak ez du zerikusirik ez sarekada arrazistekin, ezta miaketa masiboekin ere. Halako jarrerekin pertsona batzuk kriminalizatu eta ingurua are gehiago degradatzen ari dira, komunitate jakin batzuk seinalatuz eta komunikabide konkretu batzuen laguntzaz beti.\n170.000 euroko isuna Michelinentzat, langile baten heriotza eragin zuen segurtasun-neurri falta egotzita\nEusko Jaurlaritzako Lan eta Justizia Sailak “oso larritzat” jo ditu prebentziozko segurtasun-neurrien gabeziak. 2018ko abuztuan istripuz hil zen Antonio Miguel Parra langilearen heriotzaren erantzukizunak ere zehazteko daude.\n2019-01-22 | Kanaldude.tv | Euskal Irratiak\nSei urtetarik egiten dira Departamenduko Laborantza Ganbarako hauteskundeak. Laborariek, erretiratuak diren laborariek eta laborantzako egiturek beren ordezkariak hautatu behar dituzte. Euskal Irratiek eta Kanaldudek Ipar Euskal Herriko laborarien bi sindikatu nagusiak gomitatu dituzte eztabaida publikoan parte hartzeko: FDSEA/JA laborari gazten sindikataren izenean Patrick Etchegaray, Iban Pebet eta Sebastien Uthurriague, ELB/ELB gazte sindikatarendako Beñat Molimos, Dorothée... [+]


Likidoak betetzeko makina botila Kartoi bidezko linea\nHemen zaude: Hasiera » Bideoak » Etxeak garbitzeko produktuak betetzeko bideoak » Likidoa betetzeko makina botila kartoiak egiteko linea garbitzea\nGARBIKETA LIQUIDOAK BETEKO MAKINERIA\nGarbitzaile likidoak STRPACK Makineriaren ontziratze ekipamenduak maneiatzeko gai diren produktu meheenetako bat da. Instalazio mota askok sistema osagarriak garbitzeko betegarri garbigarriak, kapala, etiketak eta garraiatzaileak erabil ditzakete beren beharrak asetzeko. Gure makinek biskositate desberdinetako beste likido ugari ere bete eta paketatu ditzakete, besteak beste, industriako produktuak eta kontsumitzen diren likidoak. STRPACK Makineriaren makineria fidagarriaren sistema erabiliz, zure instalazioaren eraginkortasuna eta ondorengo errentagarritasuna handitu ditzakezu.\nNTEGRATU GARBITZEKO MAKINA LIKIDOAK GARBITZEKO SISTEMA OSAGARRIA\nLikido-garbitzailea STRPACK Makineriaren ekipoak betetzeko eta paketatzeko diseinatzen duen likatasun txikiko produktuen artean dago. Garbiketa garbitzeko ekipamenduarekin batera, beste ontzi likido mota batzuk ere eskaintzen ditugu zure produkzio ildoak osatzeko, matxurak aldatuz eta ondoren produktibitate orokorra handituz. Zure industriaren eskakizunak betetzeko hainbat pertsonalizazio aukera aukeratu ditzakezu.\nBetetze prozesua jarraituz, estalkien sistemak neurrira egokitutako txanoak jar ditzake garbitzaile garbitzaileko botiletan, produktuak ihesetik eta kutsadurarekin babesten duten zigilu hermetikoa eratzeko. Etiketatzeko ekipoek ondoren, Mylar, garbi edo paperezko etiketak inprimatu eta jar ditzakete botiletan marka, testu eta irudiak bereizteko. Ontziratze prozesu osoa eraginkorra izan dadin hasieratik amaierara izan dadin, zure instalazioen beharrizanak betetzeko konfigurazio pertsonalizatuetan eskaintzen diren garraiatzaile makinak eskaintzen ditugu, abiadura ezarpen desberdinak dituztenak. Instalazioetako likido garbigailuen betetze ekipamendu konbinazio oso batek produkzio linea eraginkorra izan dadin bermatzen lagun dezake urte askotan.


Lekorneren parioa | Lekorneren parioa – iparraldekohitza\nEHZ jaialdiak lehen aldia izanen du Lapurdiko herri horretan, gaurtik hasi eta igandera arte; 18. edizioa du festibalak\nMusika oinarri, antzerki, eztabaida eta beste hainbat ekitaldi ditu proposatzekoak\nDirurik ez du aipatu nahi Antton Lannes EHZ Euskal Herria Zuzenean jaialdiko langileak. Orain arte gai hori «sobera» aipatu dela deritzolako, eta, gainera, zenbaki txarrekin. «Eta, azken finean, ez dute gauza handirik erran nahi zenbaki horiek. Badugu festibala egiteko aukera oraindik, eta hori aprobetxatzen dugu. Ikusiko dugu zer ematen duen». Nahiz eta ez duen ukatzen diruaren mehatxua hor dutela: «Noski, helburua da, bederen, zerora iristea eta beste edizio batzuk egiteko aukera izatea datozen urteetan».\nGaur hasi eta igande arte, hiru egunez, teaser formatuko publizitatean laburbildu dutenez, 60 ikusgarri eta lau eszena izanen ditu jaialdiak, 55 euroan. Lehen helburua duelarik, oroz gainetik, Lannesek azpimarraturik, «jendeak memento goxo bat pasatzea, elkartasunezko memento bat, ohartuz badela programazio polit bat eta sentituz badirela aldarrikapenak».\nEHZ jaialdia anitz aspekturen bidez aipa daiteke. Aipa daiteke aroa, zeinak kezka sakona eragiten duen azkenaldian. Aurreikuspenei begira baitaude franko, tartean Lekorneko auzapez Lucien Betbeder: «Araiz lagunduko gaitu; araiz lagunduko ditu gazteak festibal eder bat izan dadin». Dirudienez, alde horretatik ona nagusituko dela iragarria dute.\nLekorne, preseski, hori ere berezia aurten. Garroako jauregiaren inguruetako bost hektareak lehen aldiz esperimentatuko ditu jaialdiak. Muntaketa lanetan jadanik, hodei bustien arteketatik, lekuaren edertasunak liluraturik dabiltza laguntzaileak. Herriko etxearen lurretan, hautetsien babes osoarekin ari dira gainera, hasiz auzapezarenetik. Betbeder: «Euskal kultura sostengatzen duen festibal eder bat enpresa eder bat da». Lekondarrak jaialdiari begira «kurios» direla dio Betbederrek, «festibal hori nola itzulikatuko den». Baina, jadanik, Lekorne herriaren izena lau haizeetara zabaldua ikustearekin «fiertasun bat» sentitzen dutela zehaztu du.\nEta gero, bada musikarena. Afixaren aspektua. Rocka oinarri duen Euskal Herriko jaialdi zaharrenak zuzeneko musikatik baitu edaten. Zein talde datorren EHZra, afixaren iragarpenak beti arreta pizten segitzen du: «Denok horrela funtzionatzen dugu azkenean, nahi eta nahi ez», Lannesek dioenaz. EHZko langileak zehaztu du talde «potoloak» etorraraztea eta, memento berean, kultura alternatiboaren garapena sustatzea duela xede jaialdiak, eta gehitu du bateragarriak direla biak: «Paradoxikoa da, baina publikoa ez baldin bada ere taldeentzat heldu, arreta ematen dio horri». «Talde ezagunek ahalbidetzen dute publiko zabal bat eta desberdina motibatzea, eta besteek tokian bertan ikusarazten dute publiko horri beste gauza batzuk ere badirela eta ez direla bakarrik irratietan eta telebistetan agertzen diren artistak». Horiek horrela, Lannesen iduriko, izarrik gabeko EHZ bat posible izanen da beharbada urte batzuen buruan: «Zinez, EHZk azken urteetan lantzen duen eredua finkatzen badu eta jendeak horretan konfiantza baldin badu %100ean. Gaur egun eraikitzen ari da eredu hori».\nLeku berriarekin batera, EHZk barne azterketa sakon baten emaitzak ere ditu nonbait estreinatzen. Nondik heldu den eta zertarako saiatzen den aitzina segitzen, galdera horiek laguntzaileen artean sakondu dituzte, eta gogoeta egin. Erantzunak aurkitu dituzte; jaialdiaren hainbat oinarri baieztatzeko aukera izanen dute hala, eta hiru egun hauetan ikusten ahalko dira. Eraikuntza horretan, preseski, Garroaren pariotik beretik teoria praktikara pasatzekoa ematen diote. Jadanik, lurraren eta naturaren errespetuz egiten den jaialdia dela aldarrikatzen delarik, biologikoan jarria den eremuarekin bat egiteko lanean aritu dira. Aspaldiko kezka badute, eta urrats berriak egin dituzte aurten. Alde hori errespetatzea izan zen herriko etxearen eskarietako bat hasieratik eremua EHZkoei proposatzerakoan, gainera. Komun idorretatik, material iraunkorra erabiliz, proposatuko dituen mozkin biologikoetara: «Festibal horrek badu izpiritu on bat», baieztatu du Betbederrek.\nLaguntzaileen alde hori sakonduz, hain zuzen, adierazgarria izan daiteke ikustea nola muntaketan berean lehen astetik dozenaka diren bildu. Jaialdiak beti jakin izan du berritzen bere lantaldea. Eta aurten ere hala dirudi. Hortaz, nahiz eta oraindik zenbat jende hurbilduko den ez den jakina, laguntzaileen aldetik eskasik ez da izanen, dirudienez.\nHasieratik laguntzaileak ditu oinarri jaialdiak, baina orain arte auzolan gisa ez da formulatua izan, eta azkenaldian termino hori anitz entzuten dela, EHZk ere bere egin du definizioa, delako eredu horren finkatzeko sustrai gisa: «EHZ da lehendik auzolan proiektu bat, non indarrak batzen diren. Nahiz eta ez herri batera mugatu, baizik eta Euskal Herrikora. Gaurkotasunari oihartzuna emanez, ez baitu ahantzi nahi», Lannesen hitzetan. «EHZk bere egitekoa du, ez bakarrik kultur arloan, baina gizarte arloan izateko tresna bat, baliabide bat, biharko Euskal Herria eraikitzeko eta garatzeko».\nBetbeder auzapezak berak berretsi du auzolana konkretuki ikusteko aukera izan duela azken egunetako muntaketetan: «Eta zinez egun hauetan ikusten da auzolan hori ez dela bakarrik hitzetan mugatzen, obretan ere ikusten dela».\nBeste hainbat aspektu ere baditu EHZk, baina guztiarekin tesi bat idaztea baino, ororen buru, hobe norberak ikustea zer den bere iduriko EHZ; gaur bertan, 18:00etan hasita.


Klarionez zikin - 27 ARRAZOI 26an GREBARA ATERATZEKO\n2012/09/19 17:45 0 iruzkin\n5. Obrint Pas Valentziako taldearen Coratge kantaren letran zurea den zerbait badagoelako:\nCorrerem descalços /Oinutsik egingo dugu korrika\nsota un cel de mil estreles /mila izarretako zeru baten azpian\na les nits d'hivern de pluja i fred /euriazko eta hotzezko negu-gauetan\nsentirem la fúria /grina sentituko dugu\ncorrent per les nostres venes /bizi-bizi gure zainetan\nl'emoció salvatge contra el vent /haizearen aurka sentipen basatia\nencendrem fogueres /suteak piztuko ditugu,\namb la ràbia i la tendresa /haserreaz eta goxotasunaz,\nque durem gravades sota el pit /bularpean daramatzagun horiez,\ni clavarem les mans /eta eskuak lotuko ditugu\na les arrels d'aquesta terra /lur honen sustraietan\nd'on naix el coratge /hor non gu geu\nde seguir /bizirik sentitzen jarraitzeko\nsentint-nos vius /ausardia jaiotzen den\nCreuarem els pobles /Herriak zeharkatuko ditugu\namb les finestres obertes /leihoak irekita\ni els somriures nus sota el sol roig /eguzki gorriaren azpian irriparra bilutsik\nestendrem revoltes /matxinada apalak egunerokoan\nquotidianes i senzilles /zabalduko ditugu\namb l'amor que ens crema dins el cor /bihotza erretzen digun maitasunarekin\nviurem l'esperança /biziko dugu itxaropena\ndels qui lluiten cada dia /egunero borrokatzen dutenena\ncom mil punys units per un embat /bultzada batez bildutako mila ukabil bezala\ni omplirem carrers /eta kaleak beteko ditugu\namb les riuades d'alegria /poz uholdeez\nd'on naix el coratge /zeinetatik jaiotzen den\nde guanyar /geure askatasuna\nla nostra llibertat /irabazteko ausardia\n6. Eta gainera, Obrint Pas-en Coratge kanta honek bihotza eragiten dizulako :\n7. Kalean bat gehiago izatea, beste askorekin protestan, zuretzat berez pozgarria delako.\n8. Grebara ez bazoaz oso gaizki sentituko zarelako.\n9. Langabetuen ordainsaria jaitsi dutelako\n10. Euskal Herriko horrenbeste eragilek, taldek eta sindikatuk batera deitzeko ahalegina egin dutelako.\n11. Etengabe gezurretan dabiltzala badakizula jakin dezaten.\n12. Zure ustez, egun bakarreko greba oso gutxi delako (baina, hala ere…).\n13. Zure ustez, ordu bateko lanuztea nahikoa izango zelako (baina hala ere…).\n14. Zarataka eta ausart mugitzeko, hain zuzen ere geldirik, beldurtuta eta isilik nahi gaituztenean.\n15. Guk geuk langileok gure alde egiten ez badugu, inork egingo ez duelako.\n16. Jai eduki nahi ez badugu, Euskal Herrian geure bideari ekin behar diogulako.\n17. Borroka urte latzak datozelako eta entrenatuta egon behar delako.\n18. Seme-alabek 26an ez lanean ez etxean ikus zaitzaten nahi ez duzulako.\n19. Zahartzaroan, egun hauetaz mintzatzean, “kalean greban nengoen” lasai eta harro esan nahi duzulako.\n20. Bideo hau gogoko duzulako:\n21. Zaintzen zaituzten osasun arloko langileak, sua dagoenean datozen suhiltzaileak, ume eta gazteez arduratzen diren irakasleak … agintariek oso gaizki tratatzen ari direlako.\n22. Langabezian dagoena, motiboak soberan izan arren, greba egin ezin duelako.\n23. Greban atera zaizun gehienetan oso gustura sentitu zarelako.\n24. 2012ko otsailean kontratuak kaskartzeko, kaleratzeak merkatzeko eta negoziazio kolektiboa ahultzeko lan erreforma egin zela ahaztu ez duzulako.\n25. 2012rako EAEn eta Nafarroan aurrekontu antisozialak onartu zituztela ahaztu ez duzulako.\n26. Zapateroren 2010ko eta 2011ko iraileko lan erreformak ahaztu ez dituzulako.\n27. 2011ko otsailean, 67urtera erretiroa atzeratzeko eta kopuruak gutxitzeko, pentsioen erreforma egin zutela ahaztu ez duzulako.


Ekimena 8. Saneamenduko, hornidurako eta uholdeen aurreko defentsako oinarrizko azpiegiturak egikaritzea, arro hidrografikoen uraren kalitatea hobetzeko. - Gobernu Programa\n2021/04/12 URAk "Euskal Autonomia Erkidegoan fenomeno meteorologiko kaltegarriak goiz detektatzeko, uholdeak iragarri eta alerta goiztiarrak egiteko Nowcasting-sistema" bat ezarri du. "Nowcasting" izeneko teknika horiek euri-jasa handiak iragartzen laguntzen dute, geografikoki lokalizatuak, denbora-tarte laburretan gertatzen direnak eta bat-bateko uholdeak eragin ditzaketenak. Proiektua Larrialdiei Aurre Egiteko eta Meteorologiako Zuzendaritzarekin (LAEMZ) koordinatuta gauzatuko da, eta EAEko uholdeen iragarpenean eta alertan laguntzea du helburu\n2021/05/17 URAk urgoraldi eta uholdeak iragartzeko eta erabakiak hartzeko sistema (UHATE) kudeatzen du. UHATE iragarpen hidrologikorako sistema bat da, arroetan ikusitako ur-mailen eta iragarpen meteorologikoen informazioaz elikatuta. Etengabe erabiltzen den sistema operatiboa da, eta garrantzi berezia hartzen du ur askoko gertakarietan. Sistema hori funtsezkoa da Eusko Jaurlaritzako Segurtasun Saileko Larrialdiei Aurre Egiteko Zuzendaritzarekin batera erabakiak hartzeko\n2021/06/14 URAk ingurune urtarraren lehengoratze lanak egiten ditu EAEko hiru lurraldeetako udalerrietan, ibilguak leheneratzeko eta mantentzeko programaren bidez. Besteak beste, ibilguak eta ertzak hobetzeko obra txikiak egiten ditu; ibaiertzeko tokiko landaredi-espezie landatzen ditu; erabiltzen ez diren egiturak kentzen ditu; enborrak, adarrak eta sastrakak kentzen ditu banan-banan; emaria larriki oztopatu dezakeen eta ibilguaren erdian hazten den landaredia kentzen du; harri-lubetak birkokatu eta naturalizatzen ditu; edota garraiaketa-materialen metakinak kentzen ditu, besteak beste. Programak 3M €-tik gorako aurrekontua izan du azken urteotan urtero, eta azken ekitaldian kopuru hori 6M €-ra igo da.\nUholde Arriskua Kudeatzeko Planak (UAKP) uholdeen aurre egiteko erresilientzia hobetzeko estrategia eta jarduerak definitzen ditu. URA Uholde Arriskua Kudeatzeko Planak (UAKP) eguneratzen ari da 2022-2027 aldirako.\nURAk klima-aldaketak EAEko uholde-arriskugarritasunean duen eraginaren azterketa egin du. LIFE18 proiektuari atxikitako lana da: IPC/ESOOOL LIFE- IP URBAN KLIMA 2050\n2021/11/30 URA IDF kurbak egiten ari da EAEko arro hidrografikoetarako; hau da, prezipitazio baten intentsitatearen, iraupenaren eta maiztasunaren arteko lotura matematikoa zehazten. Informazio horrek arro jakin bateko ur handiko gertakari batean eman daitezkeen gertaerak eta kasuistikak erabakitzen eta kudeatzen laguntzen du. 2021 azaroko goraldia.\nURA redacta Proyectos de obras de defensa ante inundaciones y para la restauración fluvial:\n1) Abadiñoko Ibaizabal ibaiaren uholdeetatik babesteko proiektua idaztea (107.650 €+ BEZ, 2021/05/06an esleitua)\n2) Hernaniko Ergobia tartean Urumea ibaia uholdeetatik babesteko proiektua idaztea.\n3) Laudioko (Araba) San Juan errekaren proiektua behin betiko onartu da.\n4) Oria ibaiaren proiektua idaztea, Tolosan, 120.000 €(2021/07/01).\n5) Kadagua ibaiaren proiektua idaztea, Zallako udalerrian (Bizkaia), Aranguren parean, 130.000 euroko aurrekontuarekin (2021/05/06an esleitua).\n6) Butroe ibaiaren proiektua idaztea Mungiako herrigunetik igarotzean, 92.000 €-ko + BEZ aurrekontuarekin (2021/05/20).\n7) Ziako errekaren (Andoain) proiektua idaztea, 210.000 €+ BEZ aurrekontuarekin (2021/05/20an esleitua).\n8) Zadorra ibaiaren proiektua idaztea – IV. Fasea: Krispijana – Gobeo HUA, 115.000 €-ko + BEZ aurrekontuarekin (2021/05/20an esleitua).\n9) Urbina EZAko edukiera estazioaren proiektua idaztea, 33.000 €-ko + BEZ aurrekontuarekin (2021/07/29an esleitua).\n10) Ollerietako edukiera estazioaren proiektua idaztea, 33.000 €-ko + BEZ aurrekontuarekin (2021/10/18an esleitua).\nURAk honako babes-lan hauek egingo ditu uholdeen aurrean:\n1) Urumeako lanak amaitzen dira (2. fasea) 15 M€-tako aurrekontuarekin, 1. faseari jarraipena ematen diotelarik (20 M€). Inbertsio horri esker, Urumearen ibilgua 25 m-tik 45 m-ra handitu da Donostiako Martutene auzoko hiri-bilbetik igarotzen diren 1,4 km-etan zehar.\n2) Ibaizabal III. Fasea, Galdakao-Bengoetxe (egikaritzen). Luzera, guztira, 1.640 m-ko tartea da, eta 9,5 M €-ko aurrekontua dute, 15 hilabeteko egikaritze-epea.\n3) Laudioko Altzarrateko zubian egiten ari diren jarduketak. Jarduketa 1,8M €-koa da, eta 7 hilabeteko epea du gauzatzeko.\n4) Busturiako Axpe auzoko Amunategi errekaren ibilgua estali eta egokitzea (egiten ari dira). 506.000 €-ko aurrekontua.\n5) Batan eta Zapardiel ibaien uholdeen aurkako defentsa, Vitoria-Gasteizen (lizitazioan), 6,3 milioi euroko aurrekontuarekin.\n6) Elorrion Toloto ibaiaren 300 metroko estaldura kentzea eta uholde-arriskua hobetzea (amaituta). Aurrekontua 1,6M €-koa da.\n7) Ur-emaria neurtzeko estazio berri bat eraikitzea Zadorran, Langraiz Okan.\n8) EAko udalerriko Bidebarrietako paper-fabrika zaharreko eraikinak eraistea, 310.000 euroko aurrekontuarekin.


Iker Vicenteren marka saiakera Nafarroa Arenan | Kirolak | GARA Euskal Herriko egunkaria\nIker Vicenteren marka saiakera Nafarroa Arenan\n«Birusa moztu» lemapean, Otsagabikoak 14 kana-erdiko ahalik eta denbora laburrenean ebaki nahi ditu.\nAizkolarientzat 2020a benetan antzu doala aitortu beharra dago. Orokorrean kirol guztientzat eskasa izaten ari da. Baina bizitzak aurrera segitzen du eta geroari begira bide berriak eta asmo gogotsuak landu behar dira. Jasaten ari garen pandemia honek hesi tartean zokoratu gaitu, baina bagatoz geure onera.\nIker Vicentek ere bizi dugun egoerari aurre egin nahi dio nolabait eta, “Birusa moztu” lemapean, marka ahalegina egingo du igandean, 12.00etan, Nafarroa Arenan. 1997ko ekainaren 15ean Otsagabian jaioak 18 urterekin Nafarroako txapel nagusia jantzi zuen. Eta Euskal Herriko txapeldun irten zen iaz, 22 urterekin. Beste hainbat garaipen esanguratsu ere baditu.\nHerriz herriko erakustaldietan aizkol hotsik entzuten ez denean plazaratzea ez da egokiena, baina ahalegin honetan zer lan mota hartu duen galdetu diogunean hauxe erantzun digu: «Urtero, Donostiako jaietan Trinitate plazan egiten den 14 kana-erdiko aizkol jokoa dut gogoko batez ere une honetan».\nMarka ezartzeko asmotan ote dabilen galdetuta, «nik neure marka egin nahi dut», erantzun du. «Badakit aizkolari askok lan izugarriak egin dituztela. Donostiakoa 27 minutu eta 17 segundoko denboran egina dago. Marka ona da», adierazi du.\nIrakurleari ohartarazi behar diogu marka ahaleginak egiterakoan materialak zeresan handia duela, besteek jarritakoa hartu edo enborrak norberak aukeratuak izan. Marka batzuk gogoratuko ditugu irakurleak iritzi sanoa izan dezan.\nJose Ignazio Orbegozo Arria II.ak eta Jose Mari Mendizabalek 20 kana-erdikotara jokatu zuten desafioa,Tolosan, 1985eko otsailaren 24an. Mendizabalek irabazi zuen apustua, baina erne, hamalaugarren kana-erdikoa Arria II.ak 21 minutu eta 24 segundoko denboran erdibitu zuen, eta Mendizabalek 22:17an. Meritu ikaragarriko desafioa izan zen.\nMiel Mindegiak ere marka demasak eginak ditu. Esate baterako, 1977ko apirilaren 10ean, kana-erdiko 20 enbor 30 minutu eta 57 segundoan ebaki zituen Tolosan. Adi: horietatik lehendabiziko 14 kana-erdikoak 21 minutu eta 35 segundoan ebaki zituen.\nEta gaur egungo aizkolari bat aipatzearren, Xabier Orbegozo Arria V.a ere 14 kana-erdiko 27 minutu baino gutxiagoan botata dago.\n«Ondo da, baina orain horrelako pretentsiorik ez dut. Nik neure marka pertsonala egitea pentsatu dut. Ondo banaiz, gero ere izango dut baldintza hobeagoetan lan horri aurre egiteko aukerarik. Aspaldian geldirik egon gara eta zerbait egin beharra sentitu dut; batez ere, gainean dugun pandemiaren aurka solidarioa izateko».\nIkerrek lan oso ona egingo duen zalantzarik ez dugu. Marka onena egiten ez badu ere urruti ez da geldituko, eta lan horretatik ateratzen diren sosak, balio sinboliko handikoak, ongietorriak izango dira.\nTout sur Aizkora


IZAN ZAITEZ BERBALAGUN\nKategoria gurasoa: Sopela\tKategoria: Euskara\tNoiz sortua: Igandea, 09 Urria 2011\tArgitaratua: Igandea, 09 Urria 2011\nLaugarren urtez martxan da Uribe Kostako Berbalagun egitasmoa eta bertan parte hartu nahi duenak zabalik du matrikulatzeko epea. Uribe Kostako mankomunitatean biltzen diren zazpi herrietan, euskaraz hitz egiteko ohitura dutenak eta ez dutenak elkartu nahi dira, gozatuz eta jende berria ezagutuz euskara praktikatu, hobetu eta plazara atera dezaten.\nEkimen honetan, lau pertsona inguruko taldeak elkartuko dira, euskaldun zaharrak eta berriak tartekatuz. Astean ordu betez geratzea adostuko da hasieran, taldekideek beraiek, aukeratuko dutelarik non eta noiz gelditu, zer egin…\nHorrez gain, hilero, Berbalagunak bilduko dituzten ekintzak ere antolatuko dira herrietan, (irteerak, afariak…) modu honetan, euskararen harreman sareak gehiago zabalduz.\nTalde hauen jarraipena egiteko, arazoak konpontzeko, informazioa zabaltzeko zein zalantzak argitzeko arduradun baten laguntza izango da eta bera arduratuko da taldeen osaketaz, ekintzen antolaketaz eta abar. Iaz 16 talde sortu ziren eta euskaraz mintzatuz, zaletasunak konpartituz eta jende berria ezagutuz, euskaraz berba egiteko gaitasuna eta jariotasuna garatu zuten partaideek. Horrez gain, tailerrak, txangoak, kantu-poteoak, afariak eta Elizondora txangoa ere antolatu ziren, besteak beste. Izandako harrera ona eta arrakasta ikusita, aurten ere egitasmoarekin aurrera egingo da eta izena eman nahi duenak edota informazioa eskuratzeko gogoa duenak, urritik aurrera, eskualde honetako herrietan egingo diren egitasmoaren aurkezpenetara hurbiltzeko aukera izango du, Berbalagun hurbilagotik ezagutzeko. Jarraian, aurkezpen horien data, ordu eta lekuak doaz:\nGORLIZ: urriak 10, astelehena, 19:00etan Teresiano eraikuntzan-\nPLENTZIA: urriak 11, asteartea, 19:00 Goñi portalean\nSOPELA: urriak 13, osteguna, 19:00etan Kurtzio kultur etxean\nURDULIZ: urriak 14, ostirala, 19:00etan Kultur etxean\nBERANGO: urriak 18, asteartea, 18:30 Berangoeta Kultur etxean\nLEMOIZ: urriak 19, asteazkena, 19:00etan liburutegian (Armintza)\nBARRIKA: urriak 21, ostirala, 20:00etan Ander Deuna aretoan\nEgitasmo hau Eusko Jaurlaritzak, Bizkaiko Foru Aldundiak eta Uribe Kostako mankomunitateak diruz lagunduta dago, eta Bizkaiko Urtxintxa Eskolaren eskutik kudeatzen da.\nUribe Kostako portuak ezagutzeko aukera paregabea\nKategoria gurasoa: Sopela\tKategoria: Euskara\tNoiz sortua: Astelehena, 03 Urria 2011\tArgitaratua: Astelehena, 03 Urria 2011\n"Hiru portu, dozenaka bizibide: Armintza arrantzale-herria izan da, Plentzia nabigatzaile edo marinelena, eta Algortan ez da falta izan piloturik. Berbatxango honetan gure portuen iragana eta oraina ezagutuko ditugu. Garena ulertzeko izan ginena gogoratuko dugu, itsasoa, lan egiteko lekua izatetik aisialdirako gune bihurtu dugun honetan”. Berbatxango honetan gidari lana egingo duen Josu Larrañagaren hitzek, ekimen honetan parte hartzeko interesa piztu digute.\nSopelako Aitxu! euskara taldeak, Getxoko EGIZU euskara taldearekin batera, Berbatxango berri hau martxan jarri dute. Berbatxangoen helburua bikoitza izaten da. Alde batetik gure inguruko zein Euskal Herriko historia, kultura, ingurua... ezagutzea eta beste aldetik euskaraz hitz egiteko aukera gero eta normalagoa bihurtzea.\nGure historia eta ingurua euskaraz deskubritzeko aukera paregabea.\nGure kostaldean dauden altxorrak\nKategoria gurasoa: Sopela\tKategoria: Euskara\tNoiz sortua: Igandea, 11 Iraila 2011\tArgitaratua: Igandea, 11 Iraila 2011\nIgande goizean Aitxu! euskara taldeak, Getxoko Egizu taldekoekin batera, berbatxango interesgarri bat burutu dute. Bi biologen laguntzarekin gure kostaldean dagoen landareria eta fauna gehiago ezagutu dute. Sopelatik Aizkorrira oinez joan dira eta hainbat lekuetan geldialdiak egin dituzte azalpen interesgarriak jarraitzeko.\nBerbatxangoak aspaldin martxan ipini zituzten Sopelako ingurua euskaraz ezagutzeko. Datozen hilabetetan beste bi txango iragarri dituzte. Hurrengoa urrian izango da eta Uribe Kostako kaien historia ezagutzeko aukera eskainiko du. Adi egon! Hemen landareriaren inguruan egindako berbatxangoaren bideo laburpena.\nKategoria gurasoa: Sopela\tKategoria: Euskara\tNoiz sortua: Azteazkena, 28 Iraila 2011\tArgitaratua: Azteazkena, 28 Iraila 2011\nAurten ere martxan da Berbalagun egitasmoa. Ekimen honen helburua Uribe Kostako herrietan euskaraz hitz egiteko ohitura dutenak eta ez dutenak elkartzea da, euskara praktikatzeko, hobetzeko eta kalera ateratzeko.\nEkimen honetan, talde txikitan biltzen dira kideak astean ordu batean, taldekideek, beraiek, aukeratutako lekuan eta orduan euskaldun zaharrak eta berriak tartekatuz. Horrez gain, Berbalagunak hainbat ekintza antolatuko du urtean zehar: irteerak, afariak… modu honetan, euskararen harreman sareak gehiago zabalduz.\nGure kostaldeko fauna eta landeredia euskaraz ezagutzeko aukera\nKategoria gurasoa: Sopela\tKategoria: Euskara\tNoiz sortua: Igandea, 04 Iraila 2011\tArgitaratua: Igandea, 04 Iraila 2011\nSopelako Aitxu! euskara taldeak eta Getxoko Egizu euskara taldeak elkarlanean beste berbatxango interesgarri bat antolatu dute. Ekimen berri honen gaia gure kostaldeko fauna eta landeredia ezagutzea da. Txango honetan parte hartzeko datorren irailaren 11an goizeko 10.00etan Sopelako plazan geratu dira eta hortik kostalderuntz abiatuko dira.\nBerbatxangoan zehar Jon Fernandez eta Kristina Neguerela biologoen azalpenekin gure aurrean egunero dugun altxor naturala ezagutzeko eta gehiago baloratzeko aukera edukiko dugu. Ekimena guztiontzat zabalik dago eta ez dago izena emateko beharrik. Esandako egunean eta orduan Sopelako plazan agertu zaitezte eta gure ingurua euskaraz ezagutzeko aukera hau probestu ezazue. Hamaiketakoak norberak eraman behar du. Horretaz gain prismatikoak eramateko gomendioa egin dute.\nDatozen hilabetetan beste ekimen batzuen berri emango dituzte eta abenduan Sopelan euskara zabaltzeko eta bere erabilpena sustatzeko ekimen berriak burutuko dituzte.\nIrudian txango hau ezagutarazteko Sopelan zabaldu duten kartela duzue.\nAitxu! San Pedroetako pregoia botatzeko prest!\nSopela sigue siendo Sopela\nLarrabasterran erromeria euskalduna\nLarunbatean erromeria Larrabasterran


Itzulpen automatikoak generoa asmatu behar duenean Sustatu.eus - Teknologia albisteak\nItzulpen automatikoak generoa asmatu behar duenean\nTwitterren zabaldu dute zenbait euskaldunek turkiar batek Google Translate-ko itzulpen automatikoaren egindako ariketa. Nola turkierak ez duen genero gramatikalik (euskarak bezala!), zein sexurekin itzuliko zituen 'erizain' edo 'sendagile' bezalako terminoak, hitz hauek jeneroa daramaten hizkuntzetara?\nEspero bezala, estereotipo sexista batzuk nabariak dira. Kasuistikaren ondorioa, seguruenik, horri begiratzen baitio Google Translateren itzulpen automatikoak. Turkierazo injineru edo sendagile neutroak, gizonezkoak dira ingelesez; eta sukaldari eta erizaina, berriz, emakumezkoak.\nBaina noski, turkierarekin egin den bezala, euskararekin ere egin daitekeela pentsatu, eta aproba bat egin du batek baino gehiagok (bat pribatua bidali genion Josu Lezametari, euskara eta gaztelania alderatuz), eta beste bat egin zuen Ines Garmendiak euskara eta ingelesa alderatuz.\nTurkieraren kasuan, izenorde bat erabiliz egin dute ariketa 'o' delakoak ez baitu generorik. Euskaraz ere ez dugu genero pronominalik, baina hala ere, 'bera' ere idatzi beharrik ez dago gehienetan.\nEmaitzetan ikus dezakegu, ordainak ingelesez, gaztelaniaz eta frantsesez ikusi ditugularik, estereotipo batzuk errepikatzen direla. Turkierarekin alderatuta, desberdintasunak ere badaude, eta lehenbizikoa da ageriena: sukaldaria gizonezkoa da euskaraz, Google Translateren arabera (ez gaitu harritzen, star system gastronomiko lokala ezagututa).\nGainerakoan, itzulpenek agerian jartzen dute, emakumezko rolak gutxi direla: badirudi defektuz hobetsitako generoa gizonezkoarena dela. Ikus-ezinetasuna da, nolabait, arazo. Euskarazko termino bat sartuta ere, bertsolari, defektuz gizonezkoa dugu hori frantsesez eta gaztelaniaz.\nHala ere, salbuespentxo batzuk badaude... Euskaraz sartu ditugu bihurrikeria batzuetan, maitalea emakumezkoa da, nonbait eta, gaztelaniaz, 'berak maite du' irten zaigu 'ella la ama / she loves her a lot', badirudi bi izenorde femenino daudela hor (hara bitxikeria!), 'berak ez du maite' ordea, da 'él no ama', ezer maite ez duen gizon bakartia dirudi...\nBestalde, Ines Garmendiak egindako probetako batzuetan, ingelesez, esaldi bertsua euskaraz bi generoekin ageri da ingelesez:\nAlferra da oso > Lazy man.\nBera nagia da > She's lazy.\nKontutan izan behar da Googlen itzulpen sistema nagusiki estatistikoa dela. Hau da, aurrez egindako beste milaka itzulpen hartzen dira oinarri.\nGuri dagokigu etorkizuneko itzulpen datubase horri buelta ematea beraz.


Sormena lantzeko kabia, Alkizan\nEgilea Erredakzioa|2020-06-16T12:34:40+02:0016 ekaina, 2020|\nAlkizako Udalak eratutako Sormenaren Kabia egonaldi artistikoen 2020. urteko edizioaren oinarri arautzaileak eta deialdia abian dira jada. Euren proiektuak garatzeko toki lasaien bila ari diren artistentzat kokaleku aparta eskainiko du egitasmoak; hirietako zarata eta zurrunbiloetatik urrun, baina, aldi berean, gertu dagoelako.\nNazioartean geroz eta gehiago dira landa-eremuetan artistentzat apropos sortu edo egokitzen ari diren ekimen artistiko eta kulturalak. Bere kokapen geografikoagatik, gune estrategiko batean kokatuta egotearen konbentzimendua azaldu du Alkizako Udalak: “Hernio mendiaren magalean, Europako Natura 2000 Sare ekologikoaren baitan aitortutako naturagune zoragarri baten erdian dago. Gipuzkoaren bihotzean, herri giro lasaia eskaintzen du baina, aldi berean, kilometro gutxira ditugu Donostia, Baiona, Bilbo naiz Euskal Herriko gainerako hiriburuak zein aireportuak ere”.\nHain zuzen, uste honetan onarritu zuten 2017 urteaz geroztik sustatu duten egonaldia. Sormenaren Kabiaren sorrerak Tolosaldeko mugak gainditu eta Gipuzkoako eskaintza osatu du, Euskal Herriko artistentzat ez ezik, mundu osokoentzat ere erakargarria den ekimen gisa. Eragile publiko eta pribatuen arteko elkarlanari esker sortu zuten, eta urtetik urtera handiagoa da inguruko eragileengandik jasotako babesa.\nDeialdiak eskaintzen duena\nAntolakuntzak proiektu bakoitzeko ikus-entzunezko bana egingo du artistek Alkizan zer eta nola egin duten ezagutzera emateko. Berariaz egindako lan hauen gastua bere gain hartuko du Alkizako Udalak. Artistek bideo hauek euren promoziorako erabili ahal izango dituzte.\nSortzaileei herritarrekin hartu-emanak izateko bideak erraztuko zaizkie. Esate baterako, aukera emango zaie herriko eragileekin bilerak egiteko.\nHautatuak diren sortzaileek, Alkizako ondare naturalaz gainera, bertako ondare kulturala ezagutu eta bizitzeko modua izango dute.\nHalaber, hautatutako sortzaileren batek euskara ezagutzen ez badu, Udalak hainbat baliabide eskainiko dizkio horretan laguntzeko: euskarazko oinarrizko hainbat kontzeptu ikasteko saio labur bat; euskarazko oinarrizko hiztegi txiki bat, eta nahi izatera, beste hainbat baliabide ere.\nEgonaldiaren iraupena eta baldintzak\nHiru asteko iraupena izango du egonaldiak eta 2020ko iraila eta urria bitartean gauzatuko beharko da, antolakuntzak deialdian hautatuak diren sortzaileekin adostuko dituen data zehatzetan. Edozein kasutan, egonaldia epe bakarrean egin beharko dute, hiru astez jarraian.\nAurkeztutako proiektuei dagokienez, lan originalak izan beharko dira, beste inolako deialdietara aurkeztu gabeak. Hautagaiek argi azaldu beharko dute landu nahi dutenaren plangintza orokorra. Parte hartu nahi duten profesionalek naturarekin eta landa eremuarekin lotutako ekimen bat landu beharko dute: natura, gizakia eta bien arteko harremanetik sortzen den kultura. Halaber, egonaldian zehar, naturarekiko eta herritarrekiko errespetuz jokatu beharko dute. Hortaz, sorkuntza prozesuan ezingo dute ingurumenari kalte egin diezaiokeen materialik edo teknikarik erabili.\nHautatutako proposamenak ezagutzera emateko, ikus-entzunezko bana ekoiztuko du Antolakuntzak. Bertan, egonaldian zehar artistek zer egin duten, nola lan egin duten, herriarekin berarekin eta herritarrekin zer nolako harremana izan duten ikusi ahal izango da besteak beste. Aldaketarik ezean, ikus-entzunezko hauek jendaurrean aurkeztuko dira 2020ko abenduaren 18an. Artistek aurkezpen ekitaldian parte hartu beharko dute.


10 sep 09 - 30 abr 20\nZer da MKZ\nIberiar penintsulako iparraldea-Meteo-D3\nPunta Galeako profilagailua\n2009/10/13 - ASTEARTEA\nAsteartea eguzkitsu datorkigu, baina fresko antzean joango da eguna. Ekialdeko haizeak erratzarena egingo du eta zerua txukun ikusiko dugu. Goizean goiz lanbroa eta behe-lainoa sortuko dira ibar itxienetan, baina goizak aurrera egin ahala jaso eta zeruan urdina nagusituko da. Ekialdeko haize finak traba egingo dio eguzkiari eta ez dio utziko tenperaturari gehiegirik igotzen, 17-19 ºC-ren bueltan errendituko da.\nMin.12º / Max.19º\nMin.7º / Max.18º\nMin.11º / Max.17º\nMin.8º / Max.17º\nMin.6º / Max.20º\n2009/10/14 - ASTEAZKENA\nAsteazkenean ez dugu aldaketarik espero behar. Ohiko bailaretan, behe-lainoarekin hasiko dugu eguna eta egunsenti fresko samarra izango dugu, goizean goiz tenperatura nekez iritsiko da 9-10 ºC-ra. Behe-lainoa desegin ostean, zerua oskarbi egongo da eta eguzkiaz gozatzeko egun aproposa izango da. Eki/ipar-ekialdeko haize fina ibiliko da eta tenperaturak freskotik jarraituko du. Hegoaldean tenperatura izotz puntura hurbil daiteke.\nMin.8º / Max.18º\nMin.5º / Max.18º\nMin.9º / Max.16º\nMin.6º / Max.17º\nMin.4º / Max.17º\nMin.4º / Max.19º\n2009/10/15 - OSTEGUNA\nOstegunean eguraldiak ildo beretik jarraituko du. Goizean goiz lainoa sortuko da, baina hau desegin ostean giro eguzkitsua geratuko zaigu; hori bai, noizean behin Bizkaiko golkoan sortutako behe-lainoak kostaldeko zerua ilundu dezake. Tenperatura maximoak gutxi jaitsi eta 14-17 ºC bitartean geratuko dira; minimoek, aldiz, gora egingo dute apur bat.\nMin.9º / Max.15º\nMin.5º / Max.13º\nMin.8º / Max.14º\nMin.6º / Max.15º\nMin.5º / Max.14º\nMin.5º / Max.15º\n6 EGUNETAKO JOERA\nJaitsi aurkezle birtuala.pdf\n2005 - EUSKALMET - Meteorologia eta Klimatologia Zuzendaritza - Eusko Jaurlaritza - Gobierno Vasco


Lankide eztabaida:Aritz - Wikipedia, entziklopedia askea.\nOngi etorri, Aritz, euskarazko Wikipediara!\nErtzaintzaren inguruko irudiak[aldatu iturburu kodea]\nKaixo Aritz, ikusi dut Ertzaintzari buruzko irudi batzuk igotzen aritu zarela. Azaldu nahi nizuke Wikipedian igotzen diren irudi guztiei lizentzia azalpena gehitu beharra dagoela deskribapen bezala; arrazoi nagusia da ezin direla copyrightdun irudiak erabili. Jakin nahiko nuke, beraz, igo dituzun irudi guzti horiek copyrightik ez ote duten, eta hala balitz, zein lizentzia duten, edo zureak baldin badira, zein lizentzia jarri nahi diezun. Zureak dira irudiak edo nondik atera dituzu? –TXiKi (zure erantzuna hemen utzi) 17:56, 2 Azaroa 2006 (UTC)\nOraintxe egon naiz Ertzaintzaren webgunea ikusten, eta bertan ez dute lizentziaren inguruko azalpenik ematen... Lizentzien kontua zera da: webgune gehienetan jartzen dute ba Eskubide guztiak erreserbatuak mezu bat, copyright-arekin batera... horrek esan nahi du webgune horretako testu eta irudi guztiak ezin direla kopiatu, eta ezin direla beste leku batzuetan erabili. Existitzen dira beste lizentzia asko eta asko askeak direnak, hau da, edukia beste leku batzuetan erabiltzen uzten dutenak (GPL, Creative Commons, eta horrelakoak). Ertzaintzaren webgunean, ordea, ez dute lizentziaren inguruko aipamenik egiten, eta beraz, ezin ditugu irudi horiek erabili horretarako baimena daukagula egiaztatu ezean. Sentitzen dut, irudiak oso ondo daude artikulu horretan uniformeez informatzeko, baina momentuz behintzat kendu egin beharko ditugu... Mila esker dena dela zure ekarpenengatik, laguntza behar dugu-eta. –TXiKi (zure erantzuna hemen utzi) 18:17, 2 Azaroa 2006 (UTC)\nDemografia eta beste[aldatu iturburu kodea]\nEz horregatik, horretarako gaude-eta! Beste egunen batean ikusten baduzu Urteurren txantiloia ez dagoela, lasai asko egin. Gero norbaitek txukundu nahi badu, egingo du-eta. Ongi izan... --josugoni (erantzun hemen) 09:39, 12 Uztaila 2007 (UTC)\nAritz: Zer esan nahi du hurrengoak? Ez dut ezer ulertzen! Bigarren deklinabidean, magister, magistri, m ~ irakaslea bezalako izenak agertzen dira, nahiz eta maskulinoa izan Erromatarrentzat hitz egiterako orduan errazago zelako aldaketa batzuk jasan dituztenak.\nZer esan nahi du hurrengo esaldiak? Ez dut deus ere ulertzen!\nBigarren deklinabidean, magister, magistri, m ~ irakaslea bezalako izenak agertzen dira, nahiz eta maskulinoa izan Erromatarrentzat hitz egiterako orduan errazago zelako aldaketa batzuk jasan dituztenak.\nEstatu Batuetako Presidenteak[aldatu iturburu kodea]\nKaixo Aritz, Andersalinas erabiltzailea nauzu. Ameriketako Estatu Batuei buruzko Wikiproiektua sortu dut. Bertan, lurralde horri lotutako artikuluak sortzea da helburua. Politika, finantza, leku eta kirolen inguruko artikuluak gehienbat. Ni, dagoeneko Ameriketako Estatu Batuetako Gobernu Sailak edo Departamentu Federalak hasi naiz sortzen. Ikusi dut zu, presidenteei buruz ari zarela. Animo! Andersalinas 09:08, 8 Uztaila 2008 (UTC)\nOrriaren azken aldaketa: 25 iraila 2008, 09:53.


Nola Hassan tragedia? Nork Hakim? - GARA\nNola Hassan tragedia? Nork Hakim?\nNire herrian egunero hiltzen direnen tasak euri-tasa gainditzen du», holaxe adierazten du Kafrnabl poetak Siriako tragedia. Tragedia, lur misteriotsu eta ezegonkor hori, non tristura eta heriotza uneoroko aurkikuntza diren. «Behera gobernua eta oposizioa. Behera nazio arabiar eta islamikoa. Behera Segurtasun Kontseilua. Behera mundua. Den-dena, behera!».\nArabiarrek oso harreman espeziala, intentsoa, dute poesiarekin, bereziki erritmoa, bertsoa eta trokeoa duten poemekin. Influentzia musikala eta emozioak aztoratzeko indar handia dute. Egungo arabiar kulturaren erdi-erdian arte mota honek sutsu eusten dio. Bizi-bizi. Memorian ondo iltzatuta daude poemok, horien idazleek sarri ordaindu duten prezio altua bezala. Omar Hamad poeta handia otomandarrek Beiruten urkatu zuteneko argazkia, Hassan al-Khayyer siriarraren mingain moztua, Bahreingo poeta gazte Ayat Kormuzik jasandako torturak... zenbat bertso berri ez ote dituzten inspiratu!\nHil duten poetaren heriotzak, baina, ez du haren eztarria isiltzen. Bere hitzak ahoz aho jauzika dabiltza, lekuko erregimenaren zaindarien eskuetatik irrist egin eta eskapatu egiten dira. Nola gerarazi poema bat?\nAbu al-Qasim al-Shabi poeta tunisiarrak 1900. urteko matxinada antikolonialean idatzi zuen «Bizitzeko gogoa» poema ederra honela hasten da: «Jendeak askatasuna eskatzen duenean, zoriak ziur aski erantzun egingo du». «Udaberri Arabiarrean», Tunisiako eta Egiptoko manifa erraldoietan, denek, aho batez, kantatu zuten. Egunekoa, fresko-freskoa izango balitz bezala. Dagoen tokian pozik egongo da poeta, haren poemak egindako bidearekin.\nEkialde Hurbilean, egun, poema zolienak ere akuilatzeko, suspertzeko, sutzeko eta elikatzeko ahala du. Poesia ez da bulego bateko produktua, ezta ikasgela bateko lau pareten artean errezitatzen den oda bat ere. Kale protestetan laboratzen da, plazetan, bilkura publikoetan. Jendea da poetaren papera, poemaren bitartekoa. Ez dira jada ahopeka transmititzen, desafio politikoa botaz ozen kantatuz baino.\nMinkideaz akordatzen naiz, euskal preso poetiko lagunaz. Iannis Ritsos poeta greziarraren opari hartaz: «Defendatu gaituztenak, sentzilloki, ia oharkabean, belarra moztuz... eta murtxikatuz, gosez. Ez ditzazuela ahantzi». Arrazoi osoa du: ez dugu poesiarekin borroka hau irabaziko, baina asko laguntzen du.


2014ko azaroak 27ko klase teorikoa eta praktikoa:\nGaur 27 klase teorikoan hainbat aurkezpen ikusi ditut. Guztira 6 talde atera dira hitz egitera eta denek I.K:t gairi buruzkoak izan dira. Hainbat baliabide desberdinak erabili dituzte aurkezpenak jorratzeko. Batzuk MOVIE MAKER, beste batzuk EMAZE. Gehien gustatu zaida POWTOOM izan da.\nAsko gustatu zaidanez, tutorial bat jartzen dut eskuragarri, norbaiti interesatzen bazaio jakin dezan nola egin.\nOndoren praktiketako orduan, Blogarekin jarraitu dut. Hianbat aldaketa bideratu ditut eta nire taldekideei esker bideo batzuk igotzea lortu dut. Blogarekin amaitu ostean sites-arekin jarraitu dugu.\nPublicado por pentsatuz en 2:47 No hay comentarios:\nEtiquetas: eginbeharrekoak, Eguneroakoa, hausnarketak, I.K.T, klase praktikoa, Klase teorikoa\nLehengo egunean honako argazki eta testuarekin topatu nintzen eta hainbat buru hauste gauzatu zizkidan. Hori dela medio, zuekin konpartitu nahiko nuke;\n"LA TEKNOLOGÌA ES SOLO UNA HERRAMIENTA. LA GENTE USA LAS HERRAMIENTAS PARA MEJORAR SUS VIDAS.\nTeknologia berriek gero eta presentzia handiagoa dute egungo gizartean, eta zehazki, gazteenen kolektiboaren eguneroko bizitzan. Telefonia mugikorra, Interneterako sarbidea, sare sozialak... fenomeno horien guztien eraginez, gizartean elkarreragiteko modua eta gaitasun eta trebetasunak eskuratzeko modua ere aldatzen ari dira.\nGainera, aisialdiaren eta denbora librearen eremuan ere aukera garrantzitsu bihurtzen ari dira. Teknologia berriek aukera handiak eskaintzen dituzte informazioa lortzeko, ikasteko, komunikatzeko eta ongi pasatzeko. Mundu berri batera garamatzaten ate irekiak dira, baina mundu horretan arriskuak ere ugari dira eta gazteak ez dira horretaz konturatu ere egiten. Gaur egun, ikasleek bizitzan oinarrizkoak diren gaitasunak eskura ditzaten, teknologiak modu seguru eta arduratsuan erabiltzeko hezi behar ditugu, bizi osoan izango baitituzte bidelagun.\nPublicado por pentsatuz en 1:52 No hay comentarios:\nEtiquetas: Bitxikeriak, hausnarketa\n2014ko azaroak 21ko klase praktikoa:\nGaurko klaseari hasiera emateko Sugasta Mitraren bideo bat ikusi dugu. Berak, Indian egindako teknologiari buruzko esperimentu bat azaltzen du. Nahiz eta ingeleses egon bideoa, orokorrean ia dena ulertu dut, eta esan dezaket oso interesgarria eta baliagarria iruditu zaidala.\nPublicado por pentsatuz en 6:32 No hay comentarios:\n2014ko azaroak 20ko klase praktikoa:\nGaur praktikako saio guztiari Sites-a gauzatzeari eta trasteatzeari dedikatu diegu. Nire taldekidekoak eta ni apurtxo bat estresatu gara ezin genuenean lortu nahi genuena ikusterakoan. Azkenean ordea esan beharra dago, beste taldekidekoen laguntzarekin Sites-a erabiltzen ikasi dugula. Beraz, orrialde berriak sortu ditugu eta teknografiiei buruzko informazioa sartzen hasi gara. Horrez gain, aurkezpen orrialdea editatu eta taldekidekoen argazki bat sartu dugu.\nBaita ere, esan beharra daukat teknografia nola burutuko dugun ere pentsatzen egon garela klasean.\nEsperantza apurtxo batekin espero dutt egundoko lana irtetea nerea!!!\neaaa gelakidekoak ahoa irekita husten ditudan!!! =))\nPublicado por pentsatuz en 6:16 No hay comentarios:\nSAIO TEORIKOA LAN TALDEA\nAste honetan, osteguna 13, aurkezpen bat egin behar izan dugu klase aurrean. Hori betetzeko zenbait testu irakurri eta horiei buruzko 5 hitz gako atera, laburpen bat egin eta hainbat ideia garrantzitsu atera behar izan dugu. Testua "¿SOCIEDAD DE LA INFORMACIÓN - SOCIEDAD DEL CONOCMIENTO?. La educación como mediadora. deitzen da.\nXX.mendetik aurrera ordenagailuen agerpena dela medio, aldaketa izugarriak sortu dira gure barnean.\nSozializazio industrialetik, sozializazio informatikora pasatu gara. Gaur egun, prozesu soziologiko, ekonomiko, politiko eta kultural batean murgildu gara. Kulturaren barnean globalizazioak etamundializazioak garrantzi handi daukate.\nGlobalizazioa gaur egun komunikatzeko dagoen eta garraiatzeko errastasuna dela eta, merkatuen arteko batasuna, kultura eta gizarteen arteko hurbilketa mugitzen duen prosezua da. Globalizazioa gertatzeko, hainbat aldaketa sozial, ekonomiko eta politiko jaso behar izan dira.\nMundializazio politikoaren prozesua XX. Mendearen aurretik sortu zen Sozietatearen agerpenarekin eta ondoren indar handiagoa hartu zuen, ONU, UNESCO, FMI, OTAN agerpenarekin.\nTeknologia digitalaren erabilera\nTeknologiarekiko adaptazioa, hasiera batean motela izan zen, baina gaur egun gure egunerokotasunaren parte da eta berarengan ematen diren aldaketak ziztu bizian gertatzen dira, gizarteari arazoak ekarriz.\nOndorioz, honi aurre egiteko eta batez ere nagusien kasuan, formakuntza handi bat jasotzeko beharra dago. Egin ez gero, analfabetatze teknologikoari aurre egiten bai diote.\nGuzti honek, arazoak ekartzen ditu irakaskuntzan ere: ematen diren aldaketa arinekiko adaptazio eza, analfabetatze teknologikoa, gehiegizko informazioa, textuak ulertzeko zailtasunak, formakuntzarako exigentzia berriak eta formakuntza sistemen bat ez etortzea, besteak beste.\nHonela, gure eskolak honetarako prest ez daudela konturatzen gara. Alde batetik, material falta izugarria dago baina bestetik, irakasleen formakuntza ez da heldu teknologiaren nibelera. Irakaskuntzaren helburua, ikasleei ikasten irakastea izan beharko litzateke, teknologia berri horiek hartzen irakastea eta benetan bertan dagoen informazio guztia aukeratzen eta behar bezala erabiltzen irakastea alegia.\nAzken finean, ikasleak irakaskuntzan honakoa ikasi behar dute: teknologia bakoitzaren erabilpena (hadware eta softwarearen ezagutza praktikoa), informazioa bilatzeko, analizatzeko, aukeratzeko, ulertzeko eta birsortzeko gaitasuna izan behar dute, teknologiarekiko jarrera ona izaten (horren kontra ez egitea ezta hauek pertsona “dominatzea”) eta azkenik, teknologia erabiltzen jakitea beraien egunerokotasuen ez soilik aisialdirako baizik eta beste gizakiekin harremantzeko ere.\n1. Teknologia digitala\n4. Analfabetatze digitala\nGaur egun teknologia digitalak izugarrizko garrantzia edukitzen ari du gure baitan\nGlobalizazioak gizarteen arteko hurbilketa gauzatzen duen prosezua da\nTeknologia digitala aldaketa handiak izaten ari ditu denbora laburrean\nTeknologiaren aurrean formakuntza ezinbestekoa bihurtu da analfabetatze digitalean ez jausteko\nIrakaskuntzak teknologia digitalen gizarte honetara moldatzeko beharra dauka.\nPublicado por pentsatuz en 5:14 No hay comentarios:\nAste hau modulu lana egiteko astea izanik, ez dugu izan I.K.T klaserik. Hala ere, esan beharra daukat modulu lanerako informazioa bilatzen hari nintzea hainbat gauz garrantzitsuekin topatu nintzela. Beraz, blogean idazteko aukera ezin hobeagoa dela iruditu zait.\nPublicado por pentsatuz en 5:05 No hay comentarios:\nAsteburu honetan Bilboko magisteritza eskolako ikasle guztiak zubi eder batetaz disfrutatzeko aukera ezin hobeagoa izango dute. Azaroak 3 jai izanik. Nahiz eta lan ugari izan beti ere... inoiz ez da gaixki etortzen horrelako egunen bat etxean "sofing" edota "relaxing" egoteko.Hori dela eta..............\nPRIMERAN PASA PASATU GABEE!\nPublicado por pentsatuz en 4:54 No hay comentarios:\nGaur, atzokoarekin jarraitu dugu, baina tamaldez arazo larri batekin topatu gara. Gure google sites MAGALEMI4arekin ezin izan dugu aurrera jarraitu. Izan ere, atzo ez ginen konturatu eta hautatu behar ez genuen plantila hartu genuen. Beraz, gaur MAGALEMILAU sortu dugu.\nIlusio handiarekin hasi gara baina ikusi dugunean ez genekiela nola igo behar ziren dokumentuak ezta ere, nola kentzen ziren bertan agertzen ziren izen eta argazkiak, aputxo bat desanimatu egin gara. Ia ordu osoa eraman dugu gure google sites berri horrekin baina ez dugu ezertxoere lortu.\nPublicado por pentsatuz en 9:33 No hay comentarios:


"Norte y Sur" — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / "Norte y Sur"\n"Norte y Sur"\nLeire Narbaiza 2015/07/24 11:10\n2015eko uztailaren 24an Gipuzkoako Hitza-n argitaratuta\nGure nerabezaroan Norte y Sur izeneko telesail bat ematen zuten Espainiako telebistan, ia bakar hartan. Jatorriko izena, baina, North and South zeukan, eta AEBetako Sezesio gerra zuen oinarri. Oso famatua izan zen, epokakoa izateaz gain, super-produkzio horietako bat zelako eta protagonista ederrez ere hornitua zegoelako. Agian belaunaldikideren batek horretaz jardungo nuela pentsatu du, baina nahita izenburu hori jarri badiot ere, ipar-hego fenomenoaz hitz egin nahi nuke.\nHegoalde-Iparralde jarri izan banio, batek baino gehiagok gure planetan dauden desorekez mintzatuko nintzela pentsatuko zukeen; nola Iparraldeko biztanleok hegoaldekoen lepotik bizi garen, edota desoreka ekonomiko eta sozialak nolakoak diren. Ez, horretaz ere ez dut hitz egingo.\nIrakurle ia guztiok, ostera, Euskal Herriko Iparralde eta Hegoaldeaz nabilela pentsatuko duzue —bai, badakit ez direla termino zehatzak eta Euskal Herri kontinentala/Euskal Herri penintsularra erabili beharko genituzkeela. Hala da, baina hainbeste hedatu dira, non zaila den ohitura aldatzea—. Oraingo berbagaia ez da hori izango, norte eta sur berariaz baitaude jarrita gaztelaniaz.\nHonezkero batzuek asmatuko zenuten. Bai, horixe da. Azkenaldian zineman eta telesailetan zabaltzen dabilen ipar eta hego kontzeptuak; Ocho apellidos vascos filmarekin hasi zen furiada eta Antena3en Allí abajo telesailarekin segitu duena, alegia. Iparraldea EAE (País Vasco, Euskadi, Baskongadak… nahi bezala deitu) eta Hegoaldea, Andaluzia. Moda-modako gaia.\nHain da modakoa, ezen ETB2n eta CanalSurren artean reality show bat prestatu duten: Tú al norte, yo al sur. Bertoko batzuk hara behera joango dira, eta andaluziar batzuk hona gora etorriko dira. Helburua da hango eta hemengo giza taldeetan ondo uztartzea. Beldurra eta dena ematen dit pentsatzeak zein irudi eskainiko diguten harrera egiten dieten taldeek! Zelako topikoak erabiliko dituzten herri bien arteko desberdintasunak nabarmentzeko! Hori bai, dena erdaraz izango da.\nIkaragarria deritzot ideiari. Alde batetik, horrela planteatuta planeta desberdinekoak garela dirudigulako, sekula ere elkar ikusi bakoak, elkarren ezaupiderik ez dutenak. Halakorik! Gure artean makinatxo bat andaluziar dago aspalditik, hemengoak (eta hangoak) direnak, euskaldunak edo euskaldunen guraso direnak, GU direnak. Zer pentsatuko ote dute gure andaluziarrok? Hain bitxia izan ote zen esperientzia? Exotikotasunetik gutxi izan zuela esango nuke.\nBestetik, eta larriena deritzodana, Espainiako batasunari egiten dion mesedea, errefortzua. Izan ere, Euskal Herrian Hego eta Ipar (kontinental eta penintsular) bizkarra emanda bizi gara, elkarri gutxi begiratuta. Horrelako saioek, ostera, estatuaren muga barruetan gaudenok elkarri erreparatzea dakar, topikoetan bada ere. Hortaz, Espainiari adi, Euskal Herri barrurantz so egin beharrean. Hegoaldekoak garenok iparraldeko bihurtuta, Espainia iparraldekoak, alegia. Gure Iparraldea ahaztuta. Gure herriaren kohesio ahula trinkotu beharrean, disolbatzen Espainiako topikoen eremuan, atzera ere euren naziogintza etengabean.\nEta hau guztia euskal telebista delakoan, euskal-etik gutxi duena. Eskuetan dugun tresna alferrik galduta, TV3 eredu izan beharrean, Tele5. Zein pena handia!\netiketak: Kolaborazioak, estatugintza, telebista, Gipuzkoako Hitza, Ipar-Hegoalde, naziogintza\nLasai Leire, horrek funtzionatzen ez badu, funtzio sozialeko beste reality bat ere prest dauka gure telebista publikoak, are 'beherago' grabatutakoa: Safari Wazungu. Helburu nagusia, ohituta gauden moduan, Beste kultura batzuen aberastasuna eta ezberdinekiko errespetua sustatzea. Baietz ba. Ikusiko duzu!\nAh, barkatu, HTML etiketak sartu ditut, funtzionatuko zutela pentsatuta. Hona informazio gehiago zerbitzu publikoko programa horri buruz: http://www.berria.eus/paper[…]atzen_hasi_dira_afrikan.htm\nIkaragarriya! Uste nuen ez nindutela atzera ere harrituko. Baina etb-k segitzen badu horrela, laster Belen Esteban baskoa ere aterako digute. Dena etorriko da!\nUfa! Tele5 eredu honek ez dakarkigu onik!


Tertulia | Gaurkotasuneko eztabaidak\n2014-09-23 -n tertulia-kargitaratuta\nEskoziarrek Erresuma Batuaren parte izaten jarraitzea erabaki zuten eguenean. Prozesuaren nondik norakoak eta erreferendumaren emaitzak aztertuko ditugu Tertulia saioan Pello Urizar (EH-Bildu) eta Maria Eugenia Arrizabalaga (EAJ) ordezkari politikoekin.\n2014-07-23 -n tertulia-kargitaratuta\nAbuztu atarian oporrak elkartasun proiektuetan ematen dituzten boluntario, brigadista eta kooperanteengana hurbilduko gara. Askapeneko eta Mundukideko kide banarekin egingo dugu Tertulia saioa.\n2014-07-02 -n tertulia-kargitaratuta\nOrdiziako Kimetz emakume elkarteak egindako Gaur 8 azokan ikus-entzunezkotik abiatuta egingo dugu oraingoan Tertulia saioa. Ordiziako azokan eguaztenero elkartzen diren bost emakume ditu protagonista ikus-entzunezkoak, eta gure eskualdeko hiru emakumerekin egingo dugu ondorengo Tertulia saioa.\nZertan dira gauzak nekazaritza munduan? Ze egoera bizi dute emakumezkoek? Gizartea aldatzen doa? Lehen sektoreak badu etorkizunik?…\n2014-06-18 -n tertulia-kargitaratuta\nAmaitzear da 2013-2014 ikasturtea eta LOMCE edo Wert legeak sortzen du jakinmina. Aplikatuko da hurrengo ikasturtean? Ez? Ze ondorio ekarriko ditu?\nGaiaren inguruan egingo dugu berba Ikastolen elkarteko presidente Koldo Telliturekin, EHIGEko koordinatzaile Lurdes Imazekin eta Gipuzkoako kristau eskolaren presidente Juankar Olaetarekin.\n2014-06-04 -n tertulia-kargitaratuta\nDomekan milaka lagunek osatutako dute Durango eta Iruñea arteko giza katea. Aldarrikapena: erabakitzeko eskubidea gauzatzea. Gure Esku Dago dinamikako sustatzaileak izango ditugu Goiena telebistako Tertulia saioan; Angel Oiarbide, Zelai Nikolas, Iñaki Zarraoa, eta Debagoieneko ordezkari Xabier Zubizarreta.\n. ekainak 4, 22:00etan\n. ekainak 5, 00:30ean,12:00etan eta 17:30.\nArrasate 1936: Emakumea, gerra eta errepresioa\n2014-04-11 -n tertulia-kargitaratuta\nAste honetan Frankismoaren biktimak izango dira protagonista Tertulia saioan. Intxorta 1937 kultur elkartearen eskutik ‘Arrasate 1936: emakumea, gerra eta errepresioa’ izeneko ikus-entzunezkoa eskainiko dugu.\nErrepublikako gudari baten emaztea edo alarguna izateak gosea, hotza, beldurra, bakardadea, umiliazioa… suposatu zituen. Eta senitarteko askoren amesgaiztoa, oraindik ere, ez da amaitu.\nSaioan izango ditugu Intxorta 1937 kultur elkarteko Julia Monge zein Jaione Bengoa biktima.\n‘Azken egunak Gurian’ ikus-entzunezkoa\n2014-04-04 -n tertulia-kargitaratuta\nOñatiko Guria taberna izango da protagonista aste honetako Tertulia saioan.\nApirilaren 30ean beteko dira 3 urte Oñatiko taberna mitikoenetariko bat itxi zutela. Azken 15 egunetan jasotako irudiekin eta testigantzekin ikus-entzunezkoa egin zuen Aitor Arregi oñatiarrak, orain urtebete aurkeztu zuen.\nIkus-entzunezko hori abiapuntu hartuta Guria taberna ekarriko dugu gogora Aitor Arregirekin eta Espe, Virginia eta Antton Azpiazurekin.\n2014-03-27 -n tertulia-kargitaratuta\nAste honetan ‘Hesiak Gainditzen’ ikus-entzunezkoa izango dugu abiapuntu Tertulia saioan. Arrasateko Txatxilipurdi elkarteak Artemanekin egindako lan honetan 50. hamarkadan Espainia hegoaldetik gurera etorritako gizon-emakumeak dira protagonistak.\nEgoera politiko eta ekonomiko konkretu horretan hesiak altxatu ziren bertakoek eta etorritakoek osatu zituzten komunitateen artean.\nHala ere, askok euskara ikasteko edo euren seme-alabei gerturatzeko ahalegina egin zuten.\nGaur egun zein da egoera? Bada kanpotik datozenendako harrera planik? Estrategia egokiak lantzen ditugu euskarara hurbiltzeko?\nTxatxilipurdiko elkarteko zuzendari Eneko Barberena, AEK euskaltegiko zuzendari Oskar Elizburu eta euskara berreskuratu duen Andoni Altzelai izango dira Tertulia saioan.


Herriz Herri - Baigorri (NB) | 2019ko Apirilaren 18a\nAste Sainduko elizkizunak\nArtzain Ona parropiako elizkizunen tenoreak.\nArtzain Ona parropiako elizkizunen tenoreak. Ortzegun Sainduz: Alduden arratseko 8.30etan. Ortzirale Sainduz: Irulegin arratsaldeko 3.00etan eta Baigorrin 5.00etan. Ibiakoitz Sainduz: Bazko bezpera, Baigorrin arratseko 9.00etan. Igandean Bazko Eguna, Bankan 9.00etan eta Baigorrin 10.30etan.\nHerriz Herri - Baigorri (NB) | 2019/04/18\n41. Nafarroaren Eguna\nEgun hau, apirilaren 28an iraganen da, igandez eta hunen egitaraua, heldu den astean aipatuko dugu. Bainan lehenik, ohi den bezala egun horren bezperan iraganen den ekitaldiaz, bi lerro emanen ditugu.\nFrantziako mus federakuntzak antolatu xapelgoaren kondu, Bankan jokatu den kantonamenduko azken kanporaketatik, Baigorriko pare bat sailkatu da, Bazko astelehenez Ilharren iraganen den finalaren egunean parte hartzeko.


Igandea, urtarrilak 24\n200 urte baino gehiagoz, Elfkinsak lur azpian bizi izan dira, goiko mundutik ezkutatuz eta gizaki "eskergabe eta gaiztoekin" interakzio oro saihestuz. Baina, egun batean, Helvik, Kippek eta Butzek, lurraren azalera igotzea erabakitzen dute. Estreinaldia. 3. eta 5. zine aretoetan.\n3. eta 5. zine aretoetan.\nIstorioak asmatzeko saioa\nIstorioak asmatzera jolastuko gara eta gure irudimena leku magiko eta dibertigarrietara hegan egiten utziko dugu. Dragoiak, iratxoak eta iratxoak izango gara, eta ipuinetako leku ezberdinak ezagutuko ditugu. 4-8 urte bitarteko umeentzat. Prezioa: Abonatuek: 1,69 € Abonatuak ez direnek: 2,82 € Antolatzaileek jarduera bertan behera uzten badute bakarrik bueltatuko da dirua. Jarduerak egin baino bi aste lehenago edozein gizarte etxetan, kiroldegitan, herritarrei laguntzeko bulegotan, 010 telefonoan edo Interneten bidez.\nIstorioak asmatzeko saioa Zabalganeko gizarte etxeko ludoteka\nIstorioak asmatzera jolastuko gara eta gure irudimena leku magiko eta dibertigarrietara hegan egiten utziko dugu. Dragoiak, iratxoak eta iratxoak izango gara, eta ipuinetako leku ezberdinak ezagutuko ditugu. 4-8 urte bitarteko umeentzat.\nAbonatuek: 1,69 €\nAbonatuak ez direnek: 2,82 €\nAntolatzaileek jarduera bertan behera uzten badute bakarrik bueltatuko da dirua.


Gauerditik hara, Pepez gain, sei lagun ziren ostatu zaharrean.\nMahaiak eta aulkiak ez oso zein bere tokian, zerbeza botilak han eta hemen, Pepe musika zerbait jarri eta bi baso txiki likorez betetzen ari zen.\nKako luzea: iharra, zaildua, hagitz irtena zintzurreko koxkorra, lepoa okerka luzatu eta, sukaldean bainatzen ari zen haur txikiari zozo begira zegoen. Handik ama gazteak, haurraren eskua jaso eta, ume ahotsa irudikatuz:\n«Hola, Kako... Hola.»\nPello: matrail-gorri, bizarbeltz, musean egiteko lagun bila zebilen; honek ezetz, hark ezetz, Anderri saihetsean ukondokoa jo zion.\n«Partida bat?» esan zuen Anderrek, begiak asko zabaldu gabe; ezpain-harro, soin ederrekoa, barratik baso txikiari heldu eta kolpe batean hustu zuen; «bueno... Niri berdin zaidak; ni, total, horditzera etorri nauk... Pepe!» Hatz potoloaz, basoa betetzekoa.\nPepek zerbitzatu eta, Tolo lepamotzak, astebeteko bizar zarratukoa, ixtorio on bat zeukan doinuarekin, Anderri:\n«Hi: ba al dakik zer egin duen Joxemarik gaur?»\n«Bai; gaur goizean. Lantokian zegoela, gruarekin hiru tonako pieza jaisten ari zuan tornura poliki-poliki, bere martxan eta batekin hizketan eta... Josetxok ikusi dik ofizinatik eta, sutan dela jaitsi duk: 'Ze ari haiz? Ez al dakik azkarrago, ala?' 'Azkarrago? Presarik ba al dago, ba?' Josetxok amorratuta raka! kendu ziok gruako mandoa eta, urduriarekin edo, rra! pieza kolpean jaitsi dik eta, danba! piezak tornua jo eta hondatu eta korreak a tomar por culo joan dituk... 'Me caguen dios; putasemea haiz hi'... Joxemari ere, hi handi ni handi, pikatu duk eta: 'Nahikoa duk; agur,' esan omen dik. 'Agur? esan ziok Josetxok, nora hoa, hi?' 'Nora noan, hiri esango diat!» Jo eta bertan alde egin ez ziok, ba, Josetxori muturren aurrean.»\n«Eta: lana galdu al du?» galdetu zuen Txemiñek: ikazkin zahar aireño bat, ile-beltza, basakatu begiak.\nTolok bekainak goititu zituen.\n«Galdu... zizatara joaten diren aitonak galtzen dituk... Berak utzi egin dik.»\nBuruan gorroa, buztin ilunaren kolorekoa bisaia, isil-isila barre egiten zuen Erdoik bere sillan.\n«Kilo erdiko pieza, hi, esan zuen Pellok; pieza, hondatutakoa: kilo erdikoa, hi; bazakiat ze nire anaiak ekarri zian Aiatik pieza hori...»\n«Ez zuan burdinazkoa izango...»\nEz zen hala izango. Goizean etxe batean burdinazko kalefakzio bat ikusi zuen Kakok; halakoak orain Rocak bakarrik egiten zituen. Badira eta material hobeak. Hobeak? zera, hori modagatik zela. Anderrek Roca komunetakoa ezagutzen zuen. Kakok paf, paf, puruari indar pixka bat eman eta, muxin antza:\n«Komunak? esan zuen; oraingoak ez dituk komunak. Lehenago bai, komunak: lehenago jendeak kaka egin behar zuenean simaurtokiko atean elkartu eta, solas egiten zian, e, solas... E? Komodoagoak oraingoak? Komodoagoak bai, baina...»\nLehenago-lehenago jendeak soroan egiten zuen. Orain dena tuberiatik barrena itsasoraino joan eta, horrela dago mundua, horrela dago dagoen bezala mundua. Itsasoan, kaka besterik ez balitz: galipota eta... Barkuetako pinturak ere egiten omen du kalte dexente, txipiroiei aldarazi egiten omen die sexua, esan zuen greenpeaceko batek. Izan ere mundua oso globalizatuta zegoen.\nHartan ari, tiro bat entzun zuten, urruti; ez oso urruti ere; basoan edo, goian izan zen.\n«Lopez izango duk hori,» esan zuen Tolok; beretik edan eta: «Hori gauez katuei tiroak tiratzen ibiltzen duk eta.»\nErdoi berriz ere barrezka, bat-batean ostatuko atea zabaldu, Joxe Lañua agertu zen: sorbalda zabalak, musu-belarri izugarriak; ahotik lerdea zeriola, zapatilla erdi erantzita eta galtzerdirik gabe, orkatilan zauri gorria begibistan. Egin zizkioten galderei entzungor, zuzen barrara jo eta, bertan bokata txiki bat atzemanik jan egin zuen mokadu batean; hura irentsi eta:\n«Zertzan?» galdetu zuen boz sendo batekin. Solomoa zela, Pepek, eta Lañuak: «Bestolakoiketziok?» Ezetz, Pepek, eta, gelditzen ziren pintxo bakanei errepaso bat emanik: «Batejatekonikez!» erabaki zuen; bat hartu zuen hala ere, jakia bota eta ogia agin-errotara sartuz: «Atazakeatekozeozer.»\nKopa bat atera zuen Pepek eta barrapetik botila lodi bat. Lañuak, berriz, Kakogana makotuz, kontatu zion...\nBatere lorik egin gabe goizean lanera joan eta, elurra ari zuela aldamiotik aldamiora eta bigatik bigara saltoka ibili zen, hiru plantako etxe batean kanaloia jartzen, goitik begiratzen zuen eta: 'Ba, gaur ez nauk eroriko...' esaten zuen eta, zera, teilatutik ez zela erori eta, orain, erreka ondoan jende pila bat eta haurrak eta ardoak eta arbolen gainean izurde bat ikusi zuen, zeruan, inolaz ere izurdea... Eta gora hura eta beragana bezala zetorren eta, bera begira, bera begira, atzera-atzera egin zuen eta zera, goitik behera errekara erori zen, airean kanpanbuelta bat egin eta suerte ona izan zuen ez zuelako errekapea buruarekin jo, eta suerte txarra izan zuen ze, erreka bazterrean bazegoen haurkotxe zahar bat eta, harekin egin zuen orkatilan ebakia.\nPepek hurrean ipini zion kopa, eta esan, berak prestaturiko brebaje ona zela. Kopa ertzean azukre hautsa eta pajita batekin, Lañuak begiak xuri-xuri eta errezeloz begiratzen zuen eta, Kakok tragutxo bat edan zuen eta ez zuen aurpegi ona baina ez zuen aurpegi txarra ere jarri eta, Lañuak heldu zion kopari garratz, haren eskuzarrean ez zen kristalik ikusten, beste eskuarekin pajita norabait hegan bidali zuen eta ezpainekin kopa ukitu zuenean: «Zer duk hau?» Azukrea zela; Lañuak usaindu eta: «Alkohola badu?» galdetu zuen, eta baietz eta, jo eta orkatilako zaurian isuri zuen, Pepek betosko iluna jarri zuen eta besteek barre eta Erdoi berriz, beti isil-isila bera ere barrezka, malkoak begietara zitzaizkion eta joan zitzaion ahoa aurpegian alde batetik bestera, neke puska batez eta kokotsaren laguntzaz bere tokian berrezarri zuen, eta Kakok esan zuen, berari ere zumo espezie hark disgusto bat utzi ziola ahoan...\nHalako batean, kanpoan marruma izugarri batzuk entzun zituzten; ikara antzean begiratu zioten batak besteari, Pellok egin zuen ate aldera aurrena, eta besteak atzetik, Lañua bera ere barran atzeman zuen zerbeza bat hartuta dinbi-danba heldu zen ateraino.\nEtxeko ezkaratzean izarren azpian asto bat zegoen; bastak jarrita, pufaka ari zen.\n«Etxabeko astoa!» ezagutu zuen Pellok; hurbiltzekoa egin zuen baina astoak salto egin eta hortzak erakutsi zizkion, gizonek inguratu zuten eta Ander elurretara erori zen, ai, ai eginez han gelditu zen, Erdoik potx, potx eginez lortu zuen astoagana heltzea eta lepoaldea ferekatuz nola-hala pixka bat lasaitu eta uhalak atzemanik leihoaren burdinazko herskailuan estekatu zuen eta bera baratzera txiza egitera baztertu zen, Anderrek ai-ai-ai segitzen zuen elurretan, hankan kalanbrea izan zuen eta Pellok eta Tolok jaso eta orujo tragu batekin bizkortu zuten.\nLañua zabu-zabuka inguratu zen eta basta-zorroan begiratu eta jertse zahar han-eta-hemen zulaturiko bat atera zuen, eta duda gabe Etxabeko Tomasena zen, esan zuen Pellok, eta Kakok esan zuen: Tomas bera ez zela urruti ibiliko, bestela ez baitzen entenditzen, eta seguru asko astotik eroriko zela, ez zela izango aurreneko aldia... Eta Pellok esan zuen: Asto hark bazekiela bakarrik ibiltzen, eta noski etxetik pixka bat aldendu eta elurretan galdu egingo zela eta bere senez ostatura etorri, haren ama, berak ezagutu baitzuen, handik baziren... igual hamabost urte, etortzen baitzen egunero bertara: Tomasek bordan obrak egin zituenean kakoetan porlana garraioan erabiltzen baitzuen, eta bertan parada egin ere bai askotan, lasto batzuk edo baba puxka batzuk janez kanpoan uzten zuen, berak txikito pare bat eta haren seme Tapaxek, artean umemoko bat, pipa batzuk jateko denbora...\nIsilaldi bat izan zen, Pellok berak hautsi zuena:\n«Bo! Ni etxera noak eta neuk eramango diat Etxabera astoa!» esan eta, egiten zuen hotzarekin nola eramango zuen, eta: «Etxerako bidean, etxerako bidean!» Ja hasi zen uhalak askatzen, Tolok ahapeka bezala esan zuen: «Baietz bakailaoa ahaztu...» «Arrayua, bai!» asaldatu zen Pello, ostatura sartu eta poltsa batekin atera zen. «Me caguen dios, etxera ailegatu eta ez baldin badut bakailaoa beratzen uzten, bihar arrebak kaxuelan ni jarriko naik pataten artean!»\nHainbesterekin uhalei heldu eta tiraka hasi zen, astoak ez zuen harekin joan nahi; piper min bat jartzeko ipurdian, esan zuen Txemiñek, baina Pellok oihu pare bat egin eta hura nahikoa ez zela sabelean ostiko bat jota komentzituta utzi zuen eta, bazihoazen, bada, gora aldera biak, eta haiek bazihoazela besteak haiei begira zeuden, zeruan izarratu ederra zegoen eta elurrarekin bazterrak franko ongi ikusi eta Aireko errebueltan ezkutatu ziren arte egon ziren begira, eta bizar haiekin eta astoarekin isil-isila elurretan, Anderrek esan zuen, Bibliako patriarka bat ematen zuela oraintxe.\nHotza sumatu zuten eta sartu ziren berriz ere ostatura lagunak, elurretan egun haietan gauza handiak gertatu ziren, Araban otsoak atera ziren eta Burgosko herrixka batetik zazpi atso helikopteroarekin erreskatatu zituzten...\nBitartean atera zituen edatekoak Pepek, eta berak esan zuen orain astoak edonon eta Adunan asto talde koxkor bat ikusi zuela berak, Tolok esan zuen, Bordaberrin goiza arrantzan ematen zuen asto jator bat bizi zela, haren arrantzak Eguzki tabernatik entzuten zirela, eta polideportibotik ere, lagun batek esan ziola hori, eta Txonaren aitak ere erosi zuela astoa, eta Txemiñek: Astoa ez, mandoa zela Txonaren aitak erosi zuena, baina mando hark ama zuela astoa, eta horregatik zituela astoaren belarriak, eta indarra, berriz, aitarena zuela, eta bizkor eta gogorragoak izaten zirela mando haiek, amaren aldetik astoak zirenak. Lañuak denbora guztian begiak itxirik eta irribarre handi bat egiten zuen eta azkenean begiak pixka bat zabalduz esan zuen, berak bazekiela Txonaren aitak mando hura non erosi zuen, eta non erosi zuen jakin nahi bazuten Nafarroan erosi zuela, begia kiñatu zuen, eta ez zuen gehiago esango, «nteitzek?»\nHan-han gogoratu zitzaion Kakori arratsaldean Tapax ikusi zuela Donostian.\n«Amaran, obrak ziren kale batean zegoan hura, esku batean paketetxo bat eta bestearekin mobilaren numero txikiei sakatzen ari zitzaiela, eta 'kaixo' eta 'kaixo' eta 'zer habil hemen?' eta nik: 'Hementxe, mandatu bat egiten... Eta hi?'... Egon pixka bat.»\nErori baitzitzaion ahotik purua; makurtu zen, jaso zuen, berriz hartu zuen ezpainetan.\n«'Hementxe, arrebaren etxera noak eta, bide batez, karneta kadukatu zaidala esan zidatek eta, foto batzuk ateratzeko zain.' 'A,' nik, eta: 'Fotoak?' begiratu diat inguruan, eta: 'Non atera behar dituk?'... Iepe!»\nBerriz ere purua erori zitzaion, berriz makurtu zen, pafa-pafa egin, ez zuen ongi tiratzen, sua eskatu zuen, piztu zuen, inora begira gelditu zen.\n«Eta? Zer pasa zaio...?»\n«Epe; bai. 'Fotoak? esan zioat, non atera behar dituk?' eta: 'Hemen, ba, fotomatonean;' begiratu diat eta: 'Ze fotomatona?' begiratu dik berak ere eta: taka, orduantxe konturatu duk: fotomatona uste zuena, han ari ziren obra bateko kaseta bat izan, eta kanpoan ziren fotoak, ile soiltzearen aurkako anuntzio batekoak!»\n«Sanoa mutila! esan zuen Txemiñek, eta: Haren arreba, haurdun al dago?» Ez nik dakidala, ez inork zekiela, ez zutela aspaldian ikusi; Txemiñek, berriz: «Lehengoan apeaderoan ikusi nian eta, irribarre eder batekin zegoan, halako kontentuarekin gero duda ibili nian: Haurdun ote dago?»\nBaziren, ba, haurra izateko pentsatze hutsarekin gaixotzen zirenak ere, esan zuen Kakok, eta bera emakume balitz, haietakoa izango zela ze, latza baita, mundu puto honetara ume bat ekartzea. Baziren beren umetokia alokatzen zutenak ere, Tolok esan zuen; eta, negozio polita izan behar zuela horrek, bataz bestean zortzi mila dolar balio behar zuen umetokiaren alokairuak, euroak, beste hainbeste, edo gehiago igual orain, eta prezio horretan dena sartzen zen.\n«Gaur egun zaila duk emakumeak kontentatzea,» esan zuen Kakok, eta Lañuak:\n«Bai, bai, hala duk!»\nEmakumeak, hemengoak izan edo hangoak izan alde handia izaten dela, esan zuen Kakok. «Italiakoak dituk emakume beroak, esan zuen; Frantzian, aldiz, ez dituk hain beroak izaten, baina eraman egiten haute, eta alperrik duk, ezin duk ebitatu...»\nHartan ari, kanpoan eztanda bat aditu zuten.\n«Beste tiro bat,» esan zuen Txemiñek, eta denak une batez isildu, belarriak erne jarri zituzten; ez zen, baina, beste soinurik izan, eta Tolok esan zuen, Pelloren arreba izango zela hura, eta Pello bera bota ez bazuen aurki astojana izango zela Basaburun.\n«Suediako bat ezagutu nian...» esan zuen Kakok, «hura, mutilak, besteak ez bezalakoa zuan, artea eta guk konprenitzen ez ditugun beste gauza batzuk apreziatzen zitian, hark zeukan ekarria hark, ez zakiat nongo katedralaz ari zuan eta ni berari begira eta karpa baino ixilago nengoan, eta ja zeharo etsi eta ja harengandik ezer espero ez nuenean, bat-batean etxera lagunduko al nion galdetu zidaan...»\n«Heuk bai suertea...»\n«Aspaldiko kontuak... Orain ez, motel; orain, pelikula bukatzen denean ohera sartu, txorta pixka bat egin eta lo gelditzen nauk. Lo egin aurretik, ia gauero: telebistan dozena erdi bat hildako ikusi eta gero ohean larrujotze bat.»\n«Guk holako gutxi,» esan zuen Txemiñek; berak behintzat, etxera lanetik neka-neka eginda heldu eta gogorik ez zuela askotan izaten; lehengoan hala ere, emaztea eta biak ohean zirela, egunero bezala telebista piztu eta inkesta baten berri ematen ari ziren, esan zuten amerikarrek astean behin egiten zutela, astean behin, hi, eta hori adituta telebistako presentadoreek barre egin zuten, noski gutxi zelakoan, eta emazteak ere aditu zuen hura eta, zer egingo zuten ba, asteguna baldin bazen ere, egin zutela saioa... Eta zerbait gehiago esatera zihoan baina kanpoan arrantza batzuk entzun zituzten eta hormaren kontra ostiko batzuk, Erdoi eta Kako atera ziren eta atzetik Txemiñe eta Tolo ere bai, basoa kolpean hustuta Ander ere eta Lañuak barra utzi eta bera ere zabuka eta atzetik Pepe ere bai oraingoan.\nKanpoan Tomasen astoa zegoen. Hormaren kontra izu egina eta hortzak klaska-klaska, Kako saiatu zen hari uhaletatik heltzen eta astoak txamarran osk egin zion eta atx! eskuan osk egin balio bezalaxe salto txiki batzuk eginez apartatu zen, Txemiñe kristoka hasi zen eta astoa oraindik ere gehiago ikaratu eta bera ere jauzika hasi zen eta hiru lagunen artean inguratu eta berriz ere Erdoik potx, potx eginez lortu zuen hurbiltzea eta tripapean zingila pixka bat laxatu eta pixka bat baretu zuen, gero heldu zien uhalei eta leihoaren herskailuan estekatu zuen.\nLañua ere heldu zen astoagana baldarka eta basta-zorroan begiratu eta Tomasen jertse zaharraz gain poltsa bat atzeman zuen, eta noski Pelloren poltsa zen, Pelloren bakailaoa, eta Tolok esan zuen: «Merkea zagok, ba, bakailaoa!» eta orain ezkero Pellok balde batean gezatzen jarri zituela bizarrak, bitartean Erdoi astoari kokospean ferekak egiten ari zitzaion eta, astoak eskua lamizkatu zion.\n«Han zer edo zer pasatu duk,» esan zuen Kakok, eta Pepek esan zuen, bidean lapurrekin topo egina izango zela Pello, eta goizean poligonoan ibili zirela eta arratsaldean Ezekielek mendian behera zetorrela pelaje gaiztoko tipo bat ikusi zuela Tapategin, eta: «Ke-ba! esan zuen Txemiñek, hori Amabiko ostatuan urteko pitarra probatzen gelditu duk Tomasekin-eta!,» han egongo zirela biak ala biak zein baino zein atxur galantagoarekin eta han beste konturik ez zela, eta astoa, berriz, zer egin behar zuen?, ezagutzen zuen bidetik barrena jaitsi, eta bide bakarra gainera! Eta bazitekeen hala izatea, eta bazitekeen ez izatea hala, eta hartan Erdoi isilak:\n«Ikusi egin behar!» esan zuen, eta astoari belarrira hitz batzuk esan zizkion eta Pelloren bakailaoa basta-zorroan sartuta uhalak askatu zituen eta astoak orain batere protestatu gabe mantso-mantso jarraitu zion, lagunak harrituta zeuden, haiek ja bazihoazen gora eta lagunak haiei begira-begira, «horiek Etxabera? Txemiñek esan zuen, horiek ere Amabira bai!,» eta Tolok: Erdoik eramango zuela, bai, Etxabera astoa, batek eramango bazuen hark eramango zuela... Segitu zituzten bistarekin Aireko errebueltaraino, eta ezkutatu zirenean, Kakok:\n«Otxomak barrenera!» esan zuen eta, hala zihoazela, Tolok: «Gaur egun, animaliak eskapoan, normalena da;» egun gutxi lehenago Toledon zezen bat kamioi batetik ihes egin eta sartu omen zen Tajo ibaira behera eta gero gora alde zaharrera egin omen zuen eta jende saldo bat atzetik eta zibilak ere azaldu omen ziren baina jabea ez omen zuten identifikatzen eta jabearen baimena behar omen zen tiro egiteko eta, hala ari zirela plaza batera ailegatu ziren eta hantxe zezena zeharo errenditu eta erori egin omen zen, jende artetik albaitero bat azaldu omen zen eta hark jendea uxatu eta, esan omen zuen, zezena deprimituta zegoela...\nAnderrek ez zuen ezer konprenitzen eta Pepek basoa bete zionean: «Demokrazia dagoen bitartean izango duk guretzako orujoa!,» eta Txemiñek: «Demokrazia... representatiboa!» esan eta, zerbeza tragu bat kolkoratu zuen eta musika eskatu zuen baina Pepek esan zuen ezetz, protestak izan ziren eta Kako kantari hasi zen eta Lañuak zer edo zer marmarkatu zuen baina ez zeukan aski indarrik eta barraren kontra geratu zen isilik; Tolok esan zuen: «Guk, bestalde... oraindik badugu Camille!;» Camille, gure azkeneko hartza, orain bere kobazuloan negu siestan egongo zen hura, iaz esnatu eta lau ahuntzekin gosaldu omen zuen eta aurreko urtean berrogeita gehiago ardi akabatu zituen eta artzainak haserre zeuden... «Camille bizi den artean...!» Hutsik zegoen basoa jaso zuen Anderrek, Lañuak bere sudurrari heldu eta begiak kiñatu zituen eta, hartaz ari eta beste artzain baten kontua ekarri zuen Txemiñek: Granadako bat, poltsan larogeita hamar gramo kamamila zituela harrapatu zutena, eta fiskalak bi urteko kartzela zigorra eskatu zuen harentzat... «Ardiak, ardiak...! esan zuen Kakok; haiek gu baino hobeto bizi dituk ze, gu beti ezean bizi baikara, eta ardiak, berriz, hezetik hezera!»\nTxemiñek Ander besarkatu zuen, eta honek, «oraintxe, esan zuen, mmm, oraintxe arkume bat, oraintxe sarmientoekin erreta txuletilla batzuk...», eta Txemiñek: Gaur ere, meza ostean, beheko plazan udaletxearen kontu txorizoak eta txakolinak eman zituztela, berrehun baino gehiago txorizo puxka baziren eta, bost minutuan denak bukatu zituzten!; sorianoak izango ziren, Kakok esan zuen, eta ke-ba! eta bertakoak ere bazirela eta hala zirela gehienak, Kakok esan zuen: «Mezak gosea ematen duela!,» eta Tolok, tripa ferekatuz: «Bai, ni horregatik ez nauk joaten!»\nIstant hartan tiro bat aditu zuten, une batez denak isildu eta belarriak erne paratu zituzten baina ez zen beste soinurik izan, Kakok esan zuen hori ez zela ehizako eskopetarena izan eta hori fusil batena izan zela, eta Anderrek, eskopetarena izan zela, eta igual behi eroak zirela eta hasi zirela inguruko baserritarrak Inglaterrakoak bezala suizidatzen, eta Aezkoan oraindik orain erdi kaskatuta zeuden bi behiburu atzeman zituztela eta Tomasen astoa ere juizioa galduta egongo zela, Pepe, berriz, eskoba pasatzen hasi zen eta, pixka bat hari utzita esan zuen tiro hura tximinia batean botatakoa izango zela, baserriren batean tximinizuloa ikatzaren hautsarekin itsutu egingo zela eta suak hartu eta sua itzaltzeko tiroa gora bota egin behar zela...\nEta, aulkiak jasotzen hasi zelarik, beste ronda bat eskatu zioten, Pepek ezetz aurrena, baina Kakok zemai egin zion eta Anderrek denbora zaharrak aipatu zizkion eta bueno eta eurak zirelako eta azkenekoa aterako ziela, esan eta egin, eta Anderrek, barra gainean txatar pila bat utzita: esateko zenbat zen hura, bitartean Txemiñek billete handi bat utzi zuen barra gainean eta lehengoa ere egiteko zegoela eta biak egiteko handik, Lañua oraintxe esnatu zen eta: «Nikingoit!» esan zuen ez oso goxo, bere xarparekin hartu egin zuen billete hura eta airera bidali zuen eta berak pagatuko zuela, atera zuen sakelatik billete sorta bat, besteak samurturik gelditu ziren, pagatzera joan zen baina nonbait estropezu egin eta lurrera joan zen, Txemiñek esan zuen: «Atxur galanta harrapatu duk, kabroi horrek,» Anderrek paperezko serbilleta bat paratu zuen buru gainean eta kantari hasi zen, eta hura hala eta besteak nola-hala zeudela kanpoan pafaka ezagunak entzun zituzten.\n«Hemen duk astoa,» esan eta, Txemiñe eta Tolo atera ziren eta zeukaten eskarmentuarekin eta Erdoiri ikasita ere, potx-potx eta maite-maite egin eta erraz aski menderatu zuten, atera ziren eskobarekin Pepe eta orujo botilarekin Ander eta Kako bere puruarekin ere, astoak urruma egiten zuen eta dardarka eta hipaka zegoen, bizkarrean izerdi hotza eta tripa txuria ferekatuz noski penaren bat zeukala, Tolok esan zuen, eta sukarra zeukala, esan zuen Txemiñek, bitartean helduka-malduka Lañua ostatutik irten zen eta astoagana joanda lotu zen bere jakineko zereginari, basta-zorroan begiratu zuen eta hartan Tomasen jertseaz eta Pelloren bakailaoaz gain Erdoiren gorroa bilatu zuen; hura ikusirik:\n«Hor goian baduk misterioren bat!» esan zuen Kakok, eta Anderrek:\n«Erantzuna Amabin zagok!,» eta Txemiñek:\n«Otxomak ba hara!» Eta bera aurrean, eta besteak atzean, Lañua eta Pepe izan ezik, besteak iufa eginez abiatu ziren astoarekin gora, astoa ja kontra egin gabe, etsi-etsian lotu zen bideari haiekin, Kako itzuli egin zen eta:\n«Hi ez al hator?» eta Lañuak:\n«Gojunna'ni,» gero joango zela bera, bitartean Pepe ostatura sartu zen eta lagunek segi zuten gora eta aska parean zeudela Kako itzuli egin zen eta:\n«Gero bazkari Tximitxan!»\nBaietz gisa, orru bat egin zuen Lañuak, atzera Kakok:\nTxabola parean zirela, berriz ere itzuli zen Kako:\n«Baai!» Handik pixka batera, berriz: «Hiruretan!»\n«Baale!;» Kuadrillan azkena, segi egin zuen Kakok eta, dagoeneko Aireko errebueltan: «Ahal baduk, ordu bietan etorri!»\nZer edo zer esan zuen Lañuak; haren ahotsa aditu zuten behintzat; ez zuten, baina, ulertu zer esaten zuen.\nAurrean Txemiñe, astoari uhaletatik helduz, eta besteak Kakorekin atzean, Kako kanta marmarrean hasi zen eta Ander eta Tolo ere aise eta airaturik aurrena, barre samurrak eginez, gero, berriz, Azkaraino arnas neketan eta berriketa gutxiko, handik gora Etxabe, beste horrenbeste edo gehiago eta elurra ere ugariago zegoen, orain lehengo hanka zuloei begira Kako zihoan Txemiñerekin aurrean, gero astoa, pafa-pafa eginez ez oso lasai, Anderrek hari, eztula eta eztularen artean hitz goxo batzuk esaten zizkion, taldean Tolo zen atzena, hura ere ozta-ozta eta pixka bat kuxkurtuta zihoan, aurrerago langa bat pasatu eta handik hatzek bitara egiten zuten eta noski batetik Amabira, eta bestetik Etxabera iritsiko ziren, eta bueno, eta batek xuxen Amabira nahi, eta besteak, lehendabizi astoa Etxaben bere ukuiluan utzi, eta gero jaitsiko zirela Amabira txorizo-arrautzekin gosari egitera, eta azkeneko hori, eta hala, hotzarekin zurrunduta eta erdi pot eginda atera ziren Etxabeko kaskora, zeruan mila izar eta ekialdera pixka bat argitzen hasi zen, bertan hiru arbola zeuden, haien enborrak antzigartuta eta kukuluetan, berriz, hosto iluntxa batzuk, orain astoak ez zuen aurrera egin nahi, uhaletatik tira egin eta makilarekin saihetsak berotu ere bai, handik Etxabe berehalaxe zegoen, etxeko teilatua ikusten zen ja, bat-batean Anderrek esan zuen han aurrean itzal batzuk ikusi zituela, adarra jo zioten eta, baietz, esan zuen Anderrek, han kanpoan jendea zebilela, besteek ez zuten ezer ikusten eta pixka bat segitu zuten, halako batean:\n«Alto! Manos arriba!»\nBegiratu zutenerako, inguratuta zeuden, Txemiñek eskuak altxatu zituen eta astoak jauzi egin eta Kako elurretara jausi eta tiro bat izan, sustoarekin Ander ere jausi zen elurretan eta astoak arrantza handi bat egin eta maldan behera harrapaka joan zen, hartara Tolok ere elurra jo zuen eta guardia zibilek, baserritik jaitsi, eta gogor hartu zituzten.\nLañuak hurrena, ostatu kanpoan enbor batzuen gainean lo gelditu zen eta, astoaren arrantzekin iratzarririk, zabar jaiki eta, haren basta-zorroan Tomasen jertseaz, Pelloren bakailaoaz eta Erdoiren gorroaz gain, orujo botila bat atzeman zuen. «Gehiegi edan diat!» esan eta, lo segitu zuen.


Iltzeak egiteko makina, iltzeak ekoizteko makina linea - Somose\nIltzeak egiteko makina lerroa honako hauek dira: alanbre marrazteko makina, iltzeak egiteko makina, iltzeak leuntzeko makina eta makina txiki laguntzaile batzuk.\nAlanbre iltzeak egiteko makina (iltzeak ekoizteko makina, iltzeak ekoizteko ekipoak, iltzeak fabrikatzeko makina) alanbre iltzeak (iltze arruntak) egiteko makinak dira.\nBurua eta zurtoin integrala ditu alanbre iltze bat, punta bat osatzen dute ardatza eta ardatza ditu eta burua biribilki ertz bat du, zirkulu osoa definitzen duena; ezaugarria, buruaren erdia zurtoinaren ardatzetik erradikalki desplazatzen dela.\nAlanbre marrazteko makina\nZ94 iltzeak fabrikatzeko makina arrunta automatikoa\nAbiadura Handiko Iltzeak Makina\nIltzeak fabrikatzeko osagarriak diren tresneria\nIltze gehienak metalezko alanbre bobinekin eginda daude. Kablea iltzeak egiteko makina batean sartzen da, eta minutu bakoitzeko 700 iltze sor ditzake. Gero iltzeak bihurritu edo eratu, garbitu, amaitu eta ontziratu egin daitezke.\nIltzeak ekoizteko lerroaren apurketak iltze makina ekipamendua, alanbre marrazteko makina, iltzeak garbitzeko makina iltzeak makina egiteko ekipo ugariren artean dakar.\nIltzeak ekoizteko prozesua osatzen dute alanbre marraztea, moldatzea eta leuntzea. Bobinaren marrazkia diametroa behar da bere jatorrizko altzairuzko formaren arabera. Buruaren behealdea eta iltzea moldatzen zarenean nahiko bukatuta egongo zara bobina leundu ondoren, iltzea izango duzu.\nIltzeak fabrikatzeko prozesuaren funtzionamendu moduaren laburpena honako hau da:\nAlanbre marrazkia. Lehenengo etapak eta bere ezarpenek oskola zuritu egiten dute eta ondoren alanbrea deskargatzen da. Hori eginda, bobina nahi duzun diametrora marraz dezakezu.\nIltzeak egitea. Iltzeak egiteko makina eta bere osagai laguntzaileak gero beharrezko iltzea egiten dute.\nIltzeak leuntzeko. Iltzeak egiteko makina buruan zulatzen du txano bat osatzeko, zure iltzeak leundu egin beharko du. Iltzeak leuntzeko makinari zuzendutako zeregina da. Iltzeak zerrautsarekin sinkronizatzen ditu, behar den distira lortzen laguntzeko.\nNeurketa eta paketatzea.\nIltze gehienak altzairuzkoak dira. Aluminioa, kobrea, letoia, brontzea, altzairu herdoilgaitza, nikelezko zilarra, monela, zinka eta burdina ere erabiltzen dira. Iltze galbanizatuak zinkez estalita daude, korrosioarekiko erresistentzia areagotzeko. Altzairu urdineko iltzeak sugarra jasaten dute korrosioarekiko nolabaiteko erresistentzia eskaintzen duen oxido urdinxka bat lortzeko. Zementuz estalitako iltzeak benetan plastikozko erretxinaz estalita daude, haien atxikimendua hobetzeko. Brotari batzuei kolore esmaltezko estaldura bat ematen zaie, finkatzen ari diren materialaren kolorearekin nahasteko.\n⇒ Alanbre marrazkia\nMetalak lantzeko prozesu honek alanbre baten zeharkakoa murrizten laguntzen du. Alanbre marrazkiak aplikazio asko ditu eta ez du iltzeak bakarrik egiteko eskubiderik. Aleak zeharkako zati bat txikiagotzeko gai izanik, alanbre baten bidez pasatuz, fabrikazio teknika hau maileguan hartutako kontzeptua da.\nIltzeen luzera eta diametroaren arabera, alanbre marrazteko makina alanbre iltzeak tira txikien bidez iltze diametroa murrizteko eta iltze luzera handitzeko. Alanbre marrazteko makina balentria handiak egiteko gai da alanbre iltzeak sortetan.\n⇒ Iltzeak eratzeko prozesua\n1 Kablea bobina batetik atera eta barrura sartzen da iltzeak egiteko makina hiltzaile pare batek hiltzen duen tokian. Iltze-buruaren forma trokelen amaierara arte mekanizatu da.\n2 Ehundurak alanbrea lekuan jartzen duten bitartean, alanbrearen mutur askea mailu mekaniko batek jotzen du. Honek alanbre muturra deformazio barrunbean deformatzen du iltze burua osatzeko.\n3 Ehunetan oraindik alanbrea lotuta dagoela, formako ebakitzaile multzo batek iltzearen kontrako muturra jotzen du, puntua eratuz eta iltza askatuz bobinatik irteten den kablearen gainetik.\n4 Ebakiak irekitzen dira eta kanporatze-mekanismo batek iltzeak makinaren azpiko bilketa-zartagin batean kolpatzen du. Alanbrearen mutur askea bobinatik atera eta makinara sartzen da. Zikloa berriz hasten da.\n⇒ Iltzeak leuntzeko makina\nIltzeak egiteko makina txapela osatzen duenean, bobina leundu behar da iltze gisa kalifikatzeko. The iltzeak leuntzeko makina iltzea distiratsuagoa egiten du zerrautzarekin nahastuz eta sinkronizatzen du. Hori dela eta, behar duzun distira maila lortzen lagunduko dizu.\n⇒ Amaitzen (aukerakoa)\nIltzeak soda kaustiko beroz betetako upel birakorrean garbitzen dira. Iltze honek kentzen du makina eratzeko olioa eta garbitu egiten du iltzeetan zintzilik egon litezkeen metalezko zatiki edo zurrunbilo txikiak.\nIltze askok azken akabera distiratsua ematen zaie paketatu aurretik. Zerrak beroaren zerrautsarekin danbor birakari batean iltzeak iltzeen gainazala leuntzeko. Beste iltze batzuk labean irekitako sugar batetik pasatu daitezke akabera urdinak emateko. Iltze galbanizatuak zinko urtu depositu batean murgiltzen dira hot-dip galvanizing izeneko prozesu batean. Zink-estaldura ere iltzeak 570 ° F (300 ºC) inguru berotuz aplikatu daiteke, zinko hautsez eta zink oxidoz osatutako hauts batekin. Estalitako beste iltze batzuk busti edo bustitzen dira azken akabera lortzeko.\nNahi diren tolerantzien arabera, iltze berezi batzuek beroa tratatzeko urrats osagarria ere behar dezakete.\n⇒ Kalitate kontrola\nLehengaiek zenbait arau bete behar dituzte konposizio kimikoari, indarrari, gogortasunari, korrosioarekiko erresistentziari eta bestelako propietateei dagokienez. Normalean alanbrea hornitzen duen konpainiak ziurtatzen ditu eta iltze fabrikatzaileak modu independentean egiaztatu ahal izango ditu.\nFabrikazioan, iltzeek neurri eta propietateei buruzko zehaztapen batzuk ere bete behar dituzte. Prozesu estatistikoen kontrol bezala ezagutzen den metodo bat lortzen da. Aldian behin, sortzen diren iltzeen neurriak eta propietateak erakusten ditu eta aldaketak ebaluatzen ditu analisi estatistikoko tekniken bidez.\nIltzeak fabrikatzeko makina fabrikatzaile profesionala gara, iltzeak fabrikatzeko ekipo eta makineria osagarriak eskaintzen dituena, jarri gurekin harremanetan eskaintza onena eta informazio gehiago lortzeko.


ZIV Gela - Ingeniaritza Bilbo - Faculty of Engineering - UPV/EHU\n2008/09 ikasturteko azaroan abiatu zen ZIV enpresa ikasgela, Bilboko Ingeniaritza Eskolan. Izen bereko enpresak babesten du, eta hiru arlotan antolatuta dago: ZIV Grid Automation, ZIV Communications eta ZIV Metering Solutions.\nZIV enpresa 1994an sortu zen, eta Zamudion (Bilbo) du egoitza. Liderra da babes elektrikoen eta kontrol eta neurketa sistemen arloan, betiere sistema elektrikoaren osagaiei aplikatuta. Mundu osoan ezaguna denez, Crompton Greaves taldeko kide da 2012tik. Talde horretan, ZIV enpresa mundu osorako ereduzko enpresetako bat da. Automatizazioaren alorra zuzentzen du, eta Smartgrid soluzioen garapenerako CG taldearen mundu osoko Bikaintasun Zentroa da (talde horrek hainbat alor lantzen ditu: babesa, kontrola, komunikazioak, kontagailu adimendunak, kontzentratzaileak, ibilgailu elektrikorako konponbide integralak...).\nIkasgela horretan ikasle bekadunak aritzen dira, benetako arazoetan ardaztutako aplikazio praktikoko proiektuak gauzatzen, eta helburua hainbat alorretako prestakuntza sakontzea da; energia elektrikoa, babesak, arlo horretan behar diren ekipamendua eta azpiegitura, sistema elektrikoan energia sortzeko modu berrien txertaketa, energia elektrikoko horniduraren kalitate eta jarraitutasun optimoa, etab.